
PERSONERNE. 



Sæmund. 

AsGERD, hans Kone. 

Bera, hans Datter. 

Flosb. 

Skarphedin, hans Søn. 

SiGTRYQQ. 

Helga, hans Kone, Floses Datter. 
KoLL, Asgerds Fosterfader. 

ØSSUR. 

Tordis, hans Datter. 

RuNOLF, Præst. 

Eyvind. 

Gråne, en Træl. 
Bonder med deres Kvinder. Trælle og Piger. 
Handlingen foregaar ved Aar 1000 paa Island. 



FØRSTE AKT. 

Stuen i Sæmunds Gaard. Det er et stort firkantet 
træpaneleret Rum uden Vinduer men med Lyshuller i Taget. 
Til venstre det fornemste Hejsæde, til hejre det ringere. 
Midt i Stuen Ildstedet, hvorom Siddepladser. I Nærheden 
deraf et Skænkebord. Andre Borde foran Hejsædebænkene. 
Langs Bagvæggen en mindre Bænk. 

I Bagvæggen helt til venstre en bred Skydedør, som 
forer ud til den Gang, hvorved Gaarden deles i forskellige 
Rum, af hvilke Stuen er et. Man ser Gangen, der mod 
venstre forer til de andre Stuer, mod hejre til Gaards- 
pladsen. Paa hejre Side af Stuen helt ned mod Baggrunden 
en lille med Slaa lukket Der, der ferer ud til Gaardspladsen. 

Det er Eftermiddag. Stuen oplyses ved Flammen fra 
Ildstedet. Vintertid. 



FØRSTE SCENE. 

AsGERD sidder ved Ildstedet. Bera kommer ind fra Gangen. 
Senere Gråne. 

Bera. 
Her kommer fremmede til Gaarden idag. 

ASGERD. 

Saa! 



Bera. 

Gråne har i Bakkerne set ridende Mænd, 
der agtede sig herhen. 

ASGERD. 

Efter en Træls Ord er det ikke" værd at 
flytte sin Fod. 

Bera. 
En Træl kan da bringe Bud. 

ASGERD. 

Du tager dig ivrigt af hans Sag! Hvad 
saa' han da, siden du farer med Trællebud? 

Bera. 

Spørg ham selv! Saa behøver du ikke mig. 
Gråne 

kommer fra Gangen med Ved og knæler ned ved Ildstedet. 
ASGERD. 

Hvor kommer du fra. Træl I 



Gråne. 

Jeg har været langt ude efter Faarene ved 
Sigtryggs Gaard. Der saa' jeg — 

ASGERD 

afbryder. 

Du har allerede dit hele Ærind vel tillært. 

Gråne. 
Jeg forstaar ikke — jeg troede, at — 

ASGERD. 

Fortæl blot! (tubera.) Han er ligesaa snak- 
som som du nyfigen. 

Gråne. 

Til Sigtrygg kom Flose, hans Søn Skarp- 
hedin — 

ASGERD.* 

Naa, Frillesønnen. 

Grane. 
Ja anden har han jo ikke. 

Bera 

slaar ham. 

Hvem spørger dig derom! — Fortæl du dit 
Ærind uden egne Ord! 

Gråne. 

Jeg har intet Ærind. 

ASGERD. 

Hys, Træl! Tag dig iagt! — Fortæl, hvad 
du har set! 

Grane 

tvært. 

Jeg saa Flose og Skarphedin og den af 
Floses Huskarle, der hedder Dagfinn, holde 
udenfor Sigtryggs Hus. Han bød dem ind, og 
efter nogen Betænkning, da ogsaa Helga kom 
ud og bad, steg de af og gik ind. Men jeg 
hørte, at Flose sagde, Besøget blev kun kort, 
fordi de agtede sig herhen inden Aften. Dette 
har jeg allerede fortalt til Bera — 

ASGERD. 

Det er godt. Gaa! 

Gråne. 
Skal jeg ikke sige til Sæmund — 

ASGERD. 

Du skal gaa! (Grane gaar ud.) Det Budskab 
sætter dig i Bevægelse? 

Bera. 

Her kommer ikke ofte Besøg til Gaarden. 

Asgerd. 

Og sjældent eller kun én Gang saadant Be- 
søg? (BiERAtier.) Ikke sandt? 

Bera. 

Det forstaar jeg ikke. 

ASGERD. 

Du tør end ikke sige, hvad du tænker og 
hvad alle véd, du tænker — rentud til mig. 

Bera. 

Til dig vel mindst. 



12 

ASGERD. 

Og hvorfor? Tør du sige det? 
Bera 

ser paa hende. 

Det tør jeg. Fordi du bærer Had til mig. 

ASGERD. 

Det havde været mere modigt om du havde 
sagt: fordi du bærer Had til mig. 

Bera. 

Saa siger jeg dette. 

Asgerd. 

Det vilde jeg. Godt da, at du kommer 
herfra. 

Bera. 

Jeg véd ikke, om jeg kommer herfra, men 
jeg skal i hvert Fald ikke forhale Afrejsen. 

Asgerd. 

Jeg heller ikke. — Ja, lad mig nu i Fred! 

Bera 

tøvende. 

Skal jeg berede noget til vore Gæster? 

ASGERD. 

Til dine Gæster kan du berede, hvad du 
lyster. 



ANDEN SCENE. 

De Forrige. Sæmund kommer hurtigt ind fra Gangen. 

Sæmund. 
Her kommer Gæster til Gaarden. 

ASGERD 
uden at flytte sig. 

Det er mig nu tre Gange meldt: det gaar 
fra Træl til Mø, fra Træl til Husbond. 

Sæmund. 

Hvad betyder det, hvem der saa' Mændene 
først? 

ASGERD. 

Ingenting betyder det. 

Sæmund. 

De har redet den hele Dag — de maa være 
trætte og trænge til Spise og Drikke. 

ASGERD. 

Har de ikke spist og drukket hos Sigtrygg? 
Bera. 

Der blev de kun et øjeblik. 

Sæmund. 

Ja, der blev de kun et øjeblik. 

ASGERD. 

Ja, ja, der blev de kun et øjeblik — det 
meldte Trællen. 

Sæmund. 

Hvad har det at sige, hvem der meldte det? 

Bera. 

Naar det blot er rigtigt! 

Sæmxjnd. 
Ja, naar det blot er rigtigt — 

ASGERD. 

Ja, ja, naar det blot er rigtigt. 

Sæmund. 
Skal alle Ord gentages tre Gange? 

ASGERD. 

Jeg tænkte det. Det begyndte med Trællen. 
Sæmund 

stærkere. 

Vil du hidse mig op til Vrede? 

ASGERD. 

Nej, jeg har ingen Brug for din Vrede. 

Sæmund. 
Heller ingen Angst? 

ASGERD. 

Nej, heller ingen Angst. 

Sæmund 

tvinger sig rolig. 

Vil du sætte istand til at beværte vore 
Gæster sømmeligt? 

ASGERD. 

Det gør Bera. Jeg undres endogsaa over, 
at hun tøver saalænge herinde, inden hun 
tager fat. 

Sæmund. 

Hun venter vel efter Besked fra dig. 

ASGERD. 

Jeg tror, hun venter efter noget andet. 

Sæmund. 
Efter hvad da? 

ASGERD. 

Efter at høre kærkomment Trælle-Budskab 
to Gange. 

Bera. 

Trælle-Budskab! 

Sæmund 

stammende. 

Hvad betyder det, om en Træl — 

ASGERD. 

Nej, nej — det har du sagt. Jeg mener 
da Frille-Budskab. 

Sæmund 

ser paa hende; vender sig mod Bera. 

Gaa, Bera! — Har du givet hende Besked? 

ASGERD. 

Besked har jeg givet hende: hun skal 
beværte sine Gæster, som hun lyster. 

Bera gaar ud af Deren til Gangen og til venstre. 

Sæmund. 
Du vil ikke tage Del i Arbejdet? 

ASGERD. 

Nej, det vil jeg ikke. Jeg har bragt dig 
Rigdom nok i Huset, jeg behøver ikke at gøre 
Tjenestekvindegerning oven i Købet. 

Sæmund. 

Slet ingen Gerning, mener du. 

Asgerd. 2 

ASGERD. 

Slet ingen — ja. 

Sæmund/ 
Hvad er saa min Hustru til? 

ASGERD. 

Tænkte du, at du vilde have mig til at 
dække op for fremmede Gæster, da du første 
Gang saa' mig? 

Sæmund. 

Jeg kan endnu se dig for mig som du stod 
den Gang i den røde Kaabe — dit Haar faldt 
ned over Kaaben lige til dens yderste Flig. — 
Hvorfor gaar du ikke mere i den røde Dragt? 

ASGERD. 

Den passede for en Kvinde, der ikke var gift. 

Sæmund. 
Vilde du friste mig? 

ASGERD. 

Dig? 

Sæmund. 

Ja, mig. Lyder det saa utroligt, siden du 
valgte mig? 

ASGERD. 

Min Fader valgte dig. Jeg var fraskilt, sad 
hjemme, keded mig og besværed ham — mine 
Ejendomme forholdtes mig ulovligt, men jeg 
besad ikke Magt til at tage dem — jeg trængte 
til en Mand, der kunde skaffe mig dem i 
Hænde. Du var Høvding, højt anset, af mange 
kaldt den ypperste i Vaabenbrug, velstaaende, 
af god Slægt og ivrig i din Bejlen — hvorfor 
skulde jeg unddraget mig? 

Desuden — 

Sæmund. 
Var der endnu flere Grunde? 

ASGERD. 

De, jeg har nævnt, synes tilstrækkelige. 

Sæmxjnd. 
Men du sagde: desuden. 

ASGERD. 

Vilde du gæme vide, hvad jeg mente? 

2* 

Sæmund. 

Jeg tror altid, det er godt at vide, hvad du 
mener. 

ASGERD 
smiler svagt 

Men ikke let. 

Sæmund. 
Du véd det vel selv. 

ASGERD. 

Undertiden — og denne Gang i hvert Fald. 

Sæmund. 
Sig det da! 

ASGERD. 

Det er hastigt sagt. Jeg vilde tilføjet: des- 
uden — raadede KoU mig dertil. 

Sæmund. 

Jeg tænkte det. — Ham stolede du altid paa. 

ASGERD. 

Han raadede mig altid godt. 

Sæmund. 

Maaske. Dog — en god Ven har advaret 
mig for Koll. 

ASGERD. 

Aa, Flose! — Ham stoler du paa. 

Sæmund. 
Han raadede mig altid godt. 

ASGERD. 

Som Koll mig. Lad saa hver beholde sin 
Raadgiver! Dog — min er langt borte, og din 
kommer. 

Sæmund. 
Hvorfor raadede Koll dig til at ægte mig? 

ASGERD. 

Han sagde blandt andet, at du kunde skaffe 
mig mine Ejendomme tilbage. 

Sæmund. 

Det gjorde jeg ogsaa. 



ASGERD. 

Ja! — Det vil sige, det var Flose, som 
raaded dig — og uden ham var det ikke sket. 

Sæmund. 

Derom vil jeg ikke trætte. Men — saa maa 
du vel i hvert Fald indrømme, at Flose raader 
godt? 

ASGERD. 

Ja, det sagde Koll ogsaa: sammen med 
Flose er Sæmund stærk. 

Sæmund. 

Lad nu Koll være! — Der gaar forresten 
Rygter om ham igen. 

ASGERD. 

Hvilke Rygter? 

Sæmund. 

Han skal have overfaldet og dræbt sagesløs 
Mand. 

ASGERD. 

Koll har nok havt Grund. Men maaske er 
dette usandt. Hvorfra har du din Kundskab? 

Sæmund 

tøvende. 

En af Trællene havde hørt — 

ASGERD. 

Atter Trællebud! — Her bliver snart ikke 
Opholdssted for fribaaren Kvinde. 

Sæmund. 

Min Byrd er vel saa god som din. 

ASGERD. 

Var hidindtil — men nu vil du forringe 
den. 

Sæmund. 
' Det er daarlig Tale. 

ASGERD. 

Er det? I hvad Ærind kommer Flose, længe 
ventet, hid til Gaarden idag? 

Sæmund. 

Det faar vi at vide, naar han kommer. 

ASGERD. 

Han kom ikke, hvis du ikke vidste det. 
Han bejler for sin Frilles Søn — 

Sæmund. 

Han har ingen anden — 

ASGERD. 

Nej! Han har ingen anden — og saa faar 
vi nøjes. 

Sæmund 

fortsættende. 

— og Skarphedin er saa stærk og modig som 
nogen Høvding her paa øen og klog og dygtig 
til enhver Gerning. I alle Maader har Flose 
holdt ham som sin rette Søn, elsker ham ogsaa 
saa højt som nogen Fader sin Søn. 

ASGERD. 

Men en Trælkvindes Søn er han. 

Sæmund. 
Hvad nytter det at minde derom? 

ASGERD. 

Jeg tænker, Flose mener, at Frillesønnen 
passer for dig og Bera. 

Sæmund. 

Tir mig ikke, Asgerd! 

ASGERD. 
stigende. 

Vidste ikke Flose, den vise Flose, Vennen 
Flose, Raadgiver Flose, at du havde Trællesind, 
saa bød han dig ikke Trælkvindens Søn til din 
Datters Leje. 

Sæmund. 
Nu skal du tie! 

Han slaar hende paa Kinden. 

Asgerd 

bliver siddende, hvid og aldeles ubevægelig. 

Sæmund 

urolig. 

Hvorfor tirrede du mig! Hvorfor disse 
haanende Ord! Jeg har aldrig slaaet dig før. 

ASGERD 

lavt 

En Gang er nok. 

Sæmund. 

Jeg beder dig: tilgiv mig! — Gæsterne 
kommer — jeg hører Hestene trampe — glem 
det, Asgerd! 

ASGERD. 

Lokkede du mig hid for at slaa mig? 

Sæmund. 

Glem det, siger jeg -— glem det! Forlang 
af mig hvad du vil — og glem det! 

Asgerd. 

Jeg plejer ikke at glemme. 

Sæmund. 

Bed mig om hvad du vil — jeg lover at 
gøre det — men glem det! Jeg maa gaa ud — 

(Han gaar, men vender tilbage; bejer sig over hende og siger emt:) 

Tilgiv mig, Asgerd! 

Asgerd. 
Naturligvis tilgiver jeg. 

Sæmund gaar ud. 

TREDJE SCENE. 

AsGERD. Gråne kommer ind med Mad og Drikke og sætter 
paa Bordet. 

Gråne. 
Gæsterne er der. 

ASGERD 
der har siddet og stirret stivt ud for sig uden at bemærke ham. 

Hvad! 

Gråne. 

Gæsterne er der, siger jeg. Vil du gaa dem 
imøde, maa du skynde dig. 

ASGERD. 

Hvem er kommen? 

Gråne. 
Flose, Skarphedin og Sigtrygg — 

Asgerd. 
Ogsaa Sigtrygg. 

Gråne. 

Ja — og Dagfinn, Floses Træl. 

ASGERD. 
ser lidt paa ham, sagte. 

Kom herhen! — Tættere til mig! 

Gråne. 
Her er jeg. Hvad vil du mig? 

ASGERD. 

Har du Mod? 

Gråne. 

Jeg er ikke bange — for mit Liv, mener 
du vel. Hvad Magt ligger der vel paa et 
Trælleliv? 

ASGERD. 

Jeg skal give dig Sølv, Klæder, Vaaben og 
skaffe dig herfra. 

Gråne. 
Kan du ogsaa det? 

ASGERD. 

Du kender mig. Du véd: jeg kan hvad 
jeg vil. 

Gråne. 

Du ser ud dertil. Hvad skal jeg gøre? 

ASGERD. 

Dræbe Dagfinn. 

Gråne. 
Dagfinn, Floses Dagfinn — hvorfor? 

ASGERD 

haardt 

Hvad vedgaar det dig! Gør det — og jeg 
skaffer dig Friheden og Lykke til. — Gør du 
det ikke — 

Gråne. 

— faar jeg Hug og alle Pinsler. — Vil du 
sikre mig Frihed? 

ASGERD. 

Det vil jeg. 

Gråne. 
Saa skal jeg gøre det. 

ASGERD. 

Men det maa ske iaften — straks. 

Gråne. 

Det var Hastværk. — Ja, hvorfor ikke! 
Naar det dog skal ske. 

Asgerd. 
Vel! Saa forbinder du dig dertil. (Hun 

stryger en Ring af sin Arm.) Der! Tag den førSt til 

Løn!^ 

Gråne 

tager den henrj'kt. 

Du lønner stort. 

Asgerd 

idet hun gaar forbi ham mod Deren. 

Dræber du ham ikke, saa siger jeg, at du 
har stjaalet min Armring. 

Gråne 

ser efter hende. 

Og saa bliver jeg dræbt. 

Han giver sig til at sysle med Maden, mens Sæmund 
og de andre træder ind, og gaar dernæst ud. 



FJERDE SCENE. 

Sæmund, Flose, Skarphedin, Sigtrygg kommer ind fra Gangen. 
Senere Bera. 



Sæmund. 

Kom, kom og sæt jer — og varm jer — 
snart skal I blive beværtede efter Husets Evne. 

Flose. 

Tak, Sæmund, vi véd nok, at vi er komne 
til en gæstfri Mand. 

Sigtrygg 

muntert. 

Derfor kom jeg ogsaa med. Jeg tænkte, 
her vankede gode Sager. 

Sæmund. 

Velkommen er du, ikke mindre Skarphedin, 
men jeg siger rentud: velkomnest af alle er 
Flose. Jeg føler mig baade stærk og glad, naar 
jeg er sammen med dig. 

Flose. 

Hvis du Mer saa, er det kun, fordi du er 
saa tryg paa mit Venskab. Jeg kan ellers 
snart ingen Mand være til Hjælp — gammel 
bliver jeg og svag. 

Sæmund. 

Gammel er du da ikke endnu — og for^ 
resten: det kommer vel ikke alene an paa Ar~ 
mens Styrke. 

Skarphedin. 

Og dog maa Sværdet ofte skille Trætten. 

Flose. 

Skarphedin taler sandt: hvad nytter Retten,, 
naar man ikke har Magt til at hævde sin Ret? 

Sæmund. 
Altsaa det bedste er at eje Magt? 

Flose. 

Det bedste er at besidde sin Ret ubestridt. 

SiGTRYGG. 

Bliver det ikke ligegyldigt, om man har 
Ret eller ikke, naar man blot faar i sin Magt, 
hvad man vil? 

Skarphedin. 

Jeg siger som Sigtrygg: man skal tage, 
hvad man mægter. 

Flose. 

Du taler som Sigtrygg, men du tænker ikke 
paa det samme som han. 

Sigtrygg. 

Hvad tænker jeg da paa? 

Asgerd. 3 

Flose. 

Skarphedin tænker paa at fare tilsøs og 
vinde Ære og Guld. 

SiGTRYGG. 

Og hvad tænker jeg da paa? 

Flose. 
Ikke paa det samme som Skarphedin. 

Skarphedin. 

Det véd enhver Mand, at du er kvindekær, 
Sigtrygg! 

SiGTRYGG. 

Du er for ung til at sige mig sligt. 

Flose. 

Ganske sikkert. Desuden — vi gæster vel 
ikke Sæmund for at tvistes med hinanden. 

Sæmund. 

Der kommer Bera med varm Drik og Spise. 

Bera kommer med Piger, indbærende Drikke og Mad. 

Bera. 
Goddag og Velkommen! 

Flose. 
Tak, Bera! 

SiGTRYGG. 

Godaften, Bera! — Hvor rød du er i Kin- 
derne! 

Bera. 

Det er koldt iaften ude. 

SiGTRYGG. 
pegor leende paa hendes Hjærte. 

Og varmt inde. 

Skarphedin 

gaar imellem dem. 

Godaften, Bera! 

Bera. 

Godaften! Her er Drikke og Mad, om I 
lyster. 

Flose. 

Tak, men sultne er vi ikke nu. Helga be- 
værtede os for ikke længe siden. 

3* 

Sæmund. 
Men drikke kan I da! 

SiGTRYGG. 

Det kan vi. 

Flose. 

Forresten havde vi en Sag at tale med dig 
om — men vi burde maaske hilst paa din 
Hustru først. 

Sæmund. 
Ja, hvor er Asgerd? 

Bera. 
I Sovestuen. 

SiGTRYGG. 

Hun er da ikke syg? 

Sæmund. 

Bed hende komme ! (Bera gaar ud.) — Nej, syg 
er hun ikke. Vær saa god! I vil vel ikke lade 
øllet staa! 



37 

SiGTRYGG. 

Nej, hvorfor skulde vi det! — Først væde. 
Læberne — saa tale Alvor. 

Flose. 

Tak, Sæmund, for Modtagelsen. 

De drikker. 

Bera 

kommer tilbage. 

Asgerd lod vide, at hun straks kom; hun 
vilde blot smykke sig til saa kærkomne Gæster. 

Lille Pavse. 

Flose. 
Det var venligt tænkt og sagt af Asgerd. 

SiGTRYGG. 

Aa, Asgerd er altid smuk, selv uden 
Smykke. 

Sæmund. 
Ja, Bera, gaa kun du med Pigerne. 

B£RA Og Pigerne gaar ud. 

Sæmund. 
I vilde tale med mig? 

Flose. 

Ja, det vil vi. Og det er — for at sige det 
straks og kort — et Giftermaal, vi vil tale om. 
Skarphedin ønsker at blive din Svigersøn og 
ægte din Datter. Og jeg skal ikke spare mig 
i denne Sag, hvis den anstaar dig, Sæmund! 

Sæmund. 

Den anstaar mig godt, Flose, og jeg tror, 
den hurtigt vil føres til Ende, og at vi uden 
Vanskelighed vil enes om Betingelserne. Jeg 
kender dig jo, Flose, som en stor Høvding og 
den viseste af alle Mænd og min bedste Ven. 
Din Søn vil være mig kær. 

Men førend vi taler videre, maa Bera 
spørges; jeg vil høre af hendes Mund, hvor- 
ledes hun er til Sinds overfor Skarphedin, selv 
om jeg ikke tvivler om Udfaldet. 

Flose. 

Det synes mig ogsaa rettest. Lad hende 
da komme! 

Sæmund 

tøvende. 

Jeg ønsker ogsaa, at Asgerd skulde kende 
Sagen. 

Skarphedin. 

Asgerd! Hun som ikke er Beras Moder 
og som — 

Flose 

afbryder. 

Der maa gaas frem i denne Sag ganske 
efter din Vilje, Sæmund. 

SiGTRYGG. 

Lad kun Kvinderne komme! Kloge Kvin- 
ders Nærværelse drager man altid Nytte af. — 
Og se der! Der kommer jo den fagre Asgerd. 
Ingen Høvding vilde ønske sig skønnere Hustru. 



FEMTE SCENE. 

De Fokbige. Asgerd kommer ind i red Skarlagendragt, med Selv- 
bælte om Livet, Haaret udslaaet over Skxildrene. 

Asgerd. 

Jeg hilser eder alle — sent, men ikke derfor 
af mindre godt Hjærte. 

Flose. 
Vi takker dig for Hilsenen, Asgerd! 

SiGTRYGG. 

Vi er dig takskyldige, at du viser dig saa 
smuk for os. 

Asgerd 

smiler. 

Saa kære Gæster skal man hædre efter 
Evne. 

Skarphedin. 
Gælder de venlige Ord ogsaa mig? 
Asgerd 

koldt. 

Jeg tænker, at du ikke har Ærind til mig 
her i Huset. 

Skarphedin. 

Alligevel — 

Flose. 

Asgerd har Ret: min Søn Skarphedin — 

ASGERD 
afbryder. 



Hvis Søn? 



Flose. 
Min Søn, sagde jeg. 

ASGERD. 

Jeg hørte det. Men Skarphedin er, saavidt 
jeg véd, ikke Søn af din døde Hustru, og en 
Moder har han vel. 

Skarphedin 

med hæs Stemme. 

Min Moder er saa god en Kvinde — 
Flose. 

Hys min Søn! Hvem nægter din Moders 
Godhed! Skarphedins Moder, som Asgerd 
spørger om, er en Kvinde af uanselig Byrd — 

Asgerd. 

Din Frille altsaa. 

Flose. 

Jeg ægted hende ikke, det er sandt. Jeg 
har handlet som Skik er — ingen Mand dømmer 
mig ilde derfor. 

ASGERD. 

Heller ingen Kvinde. Og forresten — hvad 
vedgaar saa Skarphedins Herkomst mig! 

Skarphedin. 

Der sagde du et sandt Ord. 

Flose. 

Vist ikke. Skarphedin ønsker at ægte Bera — 
ønsker ogsaa, at du i denne Sag skal være 
ham velsindet. 

ASGERD. 

Er ikke denne Sag afgjort? 

Sæmund. 
Jeg mener, at Bera maa høres først. 

ASGERD. 

Bera! For hende indestaar jeg: hun følger 
heller end gærne Skarphedin herfra. Huset her 
er hende ikke godt nok. 

Skarphedin. 
Eller Beboerne hende altfor onde. 

Flose. 
Ti stille, Skarphedin! Du taler usømmeligt. 

SiGTRYGG. 

Ja usømmeligt og dumt. 

Sæmund. 

Jeg synes heller ikke — 

ASGERD 

med Latter. 

Hvad, kommer du ogsaa med til mit For- 
svar, tilsidst! Men bryd dig ikke derom — dig 
mente han ikke. Gaa du hellere og kald paa 
Bera! 

Sæmund. 
Det vil jeg. 

Han gaar ud. I det Felgende sætter Asgerd sig 
til SiGTRYGG og taler med ham, medens Flose 
og Skarphedin taler sammen. 

SiGTRYGG. 

Jeg synes aldrig, jeg har set dig skønnere 
end i Aften, Asgerd! 

ASGERD. 

Virkelig! Jeg er dog altid ens. — Det skal 
en Hustru være. 

SiGTRYGG. 

Skal hun? — Det frister ellers ingen Mand. 

ASGERD. 

Aa, hvis hun er smuk — og ham til Behag. 

SiGTRYGG. 

Ja, maaske — naar hun er smuk — 

ASGERD. 

Hvordan lever Helga? 

De taler videre. 

Flose. 
Nej, du skal være rolig. 

Skarphedin. 
Hvorfor skal hun fornærme mig? 

Flose. 

Hendes Ord gør dig ikke Men hos nogen- 
somhelst. Hvorfor, vil du fremme hendes 
Planer? Hun iønsker at vække Splid. 

Skarphedin. 

Vil hun, at Bera ikke skal blive min? 

Flose. 

Maaske — og maaske ikke. Hun lider 
ingen her. 

Skarphedin. 
Nu taler hun saare venligt med Sigtrygg. 

Flose. 
Deraf vil flyde meget ondt. 

Skarphedin. 

Jag hende da bort! 

Flose. 

Du glemmer, at hun er Sæmund kærere 
end Livet. 

Skarphedin. 

Er han en Mand? 

Flose. 

Han er én Slags Mand og du en anden. 
Og husk det, at han ikke er mindre modig 
end du — overfor Mænd. 

Sæmund og Bera viser sig i Deren. 

ASGERD 
ser dem og hvisker hastigt til Sigtrygg. 

Jeg vil tale med dig, før I rider. 
Sæmund. 

Her bringer jeg Bera. Og nu vil vi gaa 
hurtigt til Værks. 

Det er Skarphedin, der vil eje dig, Bera, og 
nu spørger jeg dig, om du synes dig vel tjent 
med at blive hans Kone. Hvad vil du svare? 

Bera. 

bleg men med rolig Stemme. 

Jeg svarer, at jeg gærne vil tilhøre Skarp- 
hedin: han synes mig den bedste af alle Mænd. 

Skarphedin. 

Og J6g vil hellere eje dig end nogen anden 
Kvinde. 

Sæmund. 
Saa er Sagen sluttet. (Sæmukd og skarphedin giver 

hinanden Haanden.) I er Vidner! 

Flose. 
Sigtrygg og jeg er Vidner. 

ASGERD 
haanleende. 

Og Krage søgte Mage. 

Skarphedin 

opfarende. 

Hvad! Skal jeg taale Spot af denne Kvinde! 

Flose. 
Hys! Du glemmer, Skarphedin — 

ASGERD. 

Skarphedin har vist aldrig lært, hvad der er 
Sæd i Høvdingesal. 

Sæmund 

til ASGERD. 

Jeg beder dig, Asgerd — 
Flose 

til Skarphedtn. 

Vær rolig, siger jeg! 

Der heres Raab og Larm udenfor. 

Sæmund. 

Hvad er det! Hvem skriger saadan op her 
ved Huset! 

Bera. 
Det maa være Trællene. 

Larmen tiltager. 

Sæmund 

gaar hen til Doren tilhejre, skyder Slaaen fra og river Deren op. 
Han raaber ud: 

Hvem vover at larme saa! Hvad er paa- 
færde! 

Dyb Stilhed. 

En Stemme 

udenfor. 

Nu dræbte Gråne Dagfinn. 

Sæmund. 


Hvad siger du! 




Skarphedin. 


Dagfinn, 


, vor gode Træl! 




Stemmen 




udefra. 


Dagfinn 


er død. 




Sæmund 




vender tilbage. 


Dette forstaar jeg ikke. 




Skarphedin. 


Jeg vil 


dog se, hvad det er. 



Han gaar hen og tager sin Okse ved Væggen 
og gaar hastigt ud forbi Sæmund. 

ASGERD 
rejser sig. 

Gaa ud, Sæmund, og hævd selv din Ret 
her i Huset. 

Sæmund. 
Skarphedin hører nu til Slægten. 

Asgerd. 4 



50 

ASGERD. 

Er du ikke engang Høvding i din egen 
Gaard? 

Larm udenfor. 

Flose. 

Kom, lad os gaa ud! Asgerd har Ret. 
Skarphedin er for fremfusende. 

Sæmund 

ser paa Flose. 

Der bliver formegen Trætte, hvis jeg nu 
kommer ud. 

Flose. 
Ikke mere end vi vil. 

SiGTRYGG. 

Ja, saa maa jeg vel standse Skarphedin. 

ASGERD. 

Du forbavser mig, Sæmund! 

Flose. 
Kom nu! 

Idet de vil gaa ud, møder de Skarphedin i Døren, 
som han lukker og laaser efter sig. 

Flose. 
Hvad var der! Dagfinn dræbt? 

Skarphedin 

rolig. 

Ja. Ingen véd, hvordan det ret gik til. Gråne 
og Dagfinn stod lidt fra de andre Trælle. Plud- 
selig hørte disse høje Ord, og straks derpaa 
stak Gråne med sin Kniv Dagfinn i Hjærtet, saa 
han faldt om og døde. Gråne vilde flygte ind 
i Fruerstuen, men de andre Trælle holdt paa 
ham. Jeg slog ham saa ihjel. 

ASGERD. 

Hvad! Vor Træl! 

Skarphedin 

endnu roligere. 

Jeg slog ham ihjel, og at han havde for- 
tjent Døden, vil ingen villigere end du indrømme, 
naar du hører, at denne Ring trillede fra hans 
Arm, da han faldt — din Armring, som han 
har stjaalet og som jeg her giver dig tilbage. 

Han rækker hende Ringen. 
4* 



stilhed. 

Skarphedin 

da hun ikke tager Ringen. 

Er det ikke din? 

ASGERD. 

Maaske. Men jeg bærer i hvert Fald ikke, 
hvad en Træl har baaret. Behold selv Ringen 
til Løn for din Umag! 

Hun vender sig bort fra ham. Skarphedin vil 
kaste Armringen, men Flose tager den hastigt 
fra ham og lægger den paa et Bord. 

Flose. 

Kom, Sæmund og Skarphedin, lad os gaa 
ud og faa denne Sag forligt! 



Flose, Sæmund og Skarphedin gaar ud i Gangen 
og til hejre. 

SiGTRYGG 

staar et øjeblik og ser tvivlraadig paa Asoerd, der sidder ved 
Ildstedet bortvendt fra ham. 



Vil du helst, at jeg skal lade dig ene? 

ASGERD 

vender sig hurtigt og ser sig om. 

Nej, ingenlunde! — Kom herhen og sæt dig 
hos mig. Jeg vilde jo gærne tale med dig. 
Gik de andre ud? 

SiGTRYGG. 

Ja for at forlige Trælledrabet. 

ASGERD. 

Ædel Gerning! 

SiGTRYGG. 

Gråne maatte lade sit Liv — til ingen Nytte. 

ASGERD 
ser paa ham. 

Vil du ogsaa angribe mig med Mistanke og 
Nidord? 

SiGTRYGG. 

Nej langtfra; men — din Gæming staar 
næppe til at dølge. 

ASGERD. 

Naa, hvad saa! Tror du, jeg skammer mig 
over den eller angrer det Skete? — Ja, jeg 
hidsed Trællen til Drabet. 

SiGTRYGG. 

Og hvorfor? 

ASGERD. 

Fordi det lysted mig saaledes — kunde jeg 
svare. Men ogsaa: fordi jeg hellere vil se Splid 
og blodig Strid omkring mig end dette stakkels 
Venskab mellem Sæmund og Flose. Det Ven- 
skab har ældet Sæmund fer Tiden. 

SiGTRYGG. 

Skarphedin lider du heller ikke? 

ASGERD. 

Nej, hans Overmod støder mig bort. 

SiGTRYGG. 

Du lider dog ellers Mod hos Mænd. 

ASGERD. 

Ja vist, men parret med Anstand og søm- 
melig Adfærd. Da jeg boede paa Østlandet, saa 
jeg der Mænd, der havde opholdt sig i Kongs- 
gaardene og som teede sig høvisk, men ikke derfor 
kæmpede mindre mandigt. — Du, Sigtrygg, er her 
en af de faa, der minder mig om hine Mænd. 

Sigtrygg 

nærmer sig hende. 

Du er smuk, Asgerd, smukkere end alle 
Kvinder her. 

ASGERD. 

Jeg er dog ikke en saadan Kvinde, der 
passede for dig — ældre end du, som jeg er, 
og tung i Hu. 

Sigtrygg. 

Mener du, Helga passer for mig? 

ASGERD. 

Nej sandelig, det gør jeg ikke. Og var jeg 
dig — dog hvad nytter det at tale! 

Sigtrygg. 

Sig, hvad du mener! Jeg vil hellere følge 
dit Raad end nogen Mands. 

ASGERD. 

Jeg vil slet ikke raade dig til noget. Des- 
uden — du er Floses Svigersøn. Flose er en 
mægtig Høvding, storættet, højtanset af alle, 
rig og — vis. Især vis. Hvormeget har jeg 
ikke hørt om hans Visdom — og hvorlidt har 
jeg ikke fornummet dens Nytte. 

SiGTRYGG. 

Siger du det! 

ASGERD. 

Ja, det siger jeg. Flose vilde raade Folk 
godt, hvis de alle var gamle, udlevede, fred- 
kære, vennesæle og — vise som han. Han 
raader som han er — han ser ikke, hvordan 
andre er. Bliver det galt fat, saa tripper han 
om som en æggesyg Høne. Men aldrig griber 
han ind og forandrer Menneskers Skæbne ved 
sin Klogskab og Magt. Og det Højeste er 
dog — hvis man da er Høvding — at herske. 
Synes du ikke det, Sigtrygg! 

SiGTRYGG. 

Du mener, Flose slapper Sindet og lægger 
Viljen i Hi. 

ASGERD. 

Netop det mener jeg. Jeg vil ikke tale om 
Sæmund. Han er jo som han var FlosesTræl: 
ikke her fra Stuen og til Græsmarken gaar 
han, uden at han betænker, om Flose nu bil- 
liger dette Skridt. Alle høje Guder i Valhal 
til den ene Side og Flose paa Lovbænken til 
den anden: og se, hvorSæmund tror, at Styrke 
og Visdom har Sæde. 

SiGTRYGG 
ler. 

Nu, saa galt er det vel ikke — 

ASGERD. 

Dog jeg vil slet ikke tale om Sæmund. Men 
nu du selv? Er du en ringere Mand end Flose? 
Er du ikke en stor Høvding, dygtig til alle 
Idrætter, af god Æt, velanset mellem Folket, 
rig og forstandig? Hvorfor skal du da sidde 
her som hans Mand? For han er jo som en 
Konge, og I — som var I højtregnet hans 
Jarler. 

SiGTRYGG. 

Jeg véd dog ikke, at han forlanger nogen 
Underkastelse af mig. 

ASGERD. 

Tænk dig om, Sigtrygg: hvad vover du at 
foretage, som Flose vilde misbillige? Du véd 
det knap selv: han er bestandig over dig, foran 
dig, ved Siden af dig — han griber i din Hests 
Tøjle — fæster dit Sværd i Skeden — river 
dig Bægeret fra Munden — ja (Sagte.) lægger 
Kvinde i din Favn. Hans herskesyge Alder- 
dom sætter Grænse og Maal for din sejersæle 
Ungdom. At du vil taale dette! At du ikke 
vil blive den Mand, du kan — ikke tiltvinge 
dig den Lykke, der er dig bestemt! 

Sigtrygg 

lavt. 

Nu du siger det, saa kan jeg vel tilstaa 
dig, kloge Asgerd, at jeg mange Gange føler 
og tænker netop saaledes. Ja vist er Flose 
over mig — jeg mærker det saa knugende 
tungt. 

ASGERD. 

Flose er alt det, som trykker ned. Husker 
du, dengang du var fri, da du for i Viking, da 
du dræbte Mænd og røved Kvinder? 

SiGTRYGG. 

Om jeg husker det! Aa som idag husker 
jeg engang, da vi en Aftenstund landed ved 
den irske Kyst. Hungrige var vi — hungrige 
efter alt godt, Asgerd, og vi for frem til den 
nærmeste Gaard — dræbte Bonden og hans 
Karle — og tog Kvinder og Piger. To af 
Døtrene fik jeg for mig den Nat — to sort- 
haarede skælvende Piger med brune Øjne og 
bløde Lemmer — de er mygere. Kvinderne 
derovre, de bærer finere Klæder og salver sig 
mere — den Nat syntes jeg, ingen Mand i 
Lykke kunde lignes med mig. 

Asgerd. 

Og nu favner du Helga — den fagre. 

SiGTRYGG 
springer op. 

Husk mig ikke derpaa! Helga fager! Ja 
som Hel er skøn! Lille er hun, bleg og mager 
og graadøjet — og Tænder mangler hun: de 
dratter ud af Munden paa hende som vissent 
Løv af Busken. 

Asgerd 

ler. 



Hun ligner ikke de irske Piger. 

SiGTRYGG. 

Jo som Dværgekvind den skønne Freya. 

ASGERD. 

Og hende favner du hver Nat — efter 
Floses Bud! Han vil det — og du lystrer, lige 
til alle Tænderne er borte. 

SiGTRYGG. 

Du piner mig, Asgerd! 

ASGERD. 

Husk, du er ung! 

SiGTRYGG. 

Tror du ikke, jeg husker det? 

Lille Pavsc. 
ASGERD. 

Kender du Tordis? 

SiGTRYGG. 

Øssurs Datter! 

ASGERD. 

Ja, just hende. Hun er sejsten Aar, høj og 
rank, med lyst Haar og hvide^ Lemmer. Jeg 
synes, jeg ikke har set smukkere Mø. 

SiGTRYGG. 

Jeg har set hende, og hun er saa smuk 
som du siger. Men — hvad angaar det mig? 

ASGERD. 

langsomt 

Jeg talte med hende for nylig; hun sagde, 
at du var en saadan Mand, som en Kvinde 
helst vilde tilhøre. 



Jeg? 



SiGTRYGG. 



ASGERD 

nikker. 



Netop du. 

SiGTRYGG. 

Tordis — den fagre Tordis. 

ASGERD. 

Jeg kender øssur: han gav dig hende gærne, 
hvis du vilde eje hende. 



Tror du? 

SiGTRYGG. 
ASGERD. 



Jeg tror ikke sligt, naar jeg siger det — 
jeg véd det. øssur finder heller ikke bedre 
Mand for sin Datter end dig. 

SiGTRYGG. 

Men jeg! 

ASGERD. 

Ja, da du kom hjem fra dine Rejser og tog 
Gaarden efter din Fader, da fandt Flose, at du 
skulde have Kvinde i Huset, og at den Kvinde 
skulde være Helga. Og saa fik du hende — 
og nu har du hende. Dag — og Nat. 

Tænk paa Tordis! 

SiGTRYGG. 
stennende. 

Pin mig ikke! Jeg vil tænke paa hende 

hver Nat! (Han knuger sine Hænder.) Men for Sent 

for sent! 

ASGERD 

ser næsten truende paa ham. 

For- sent — ja hvis du er fejg. 

SiGTRYGG. 

Fejg har ingen kaldt mig! — Er det ikke 
for sent? 

ASGERD. 

Ikke hvis du er en Mand! Hør mig, Sigtrygg, 
hvad betænker du dig paa? Hvor gider du 
kalde saa krank en Lykke din som at være 
Helgas Husbond og Floses haandgangne Mand? 
Rejs dig, Sigtrygg, bliv dig selv, sæt din Lykke 
i Højsædet og — forstød Helga! 

Sigtrygg. 

Forstøde Helga! — Og hvad — (Han standser.) 

ASGERD 
ler. 

Og hvad vil Flose sige? Ikke? — Ja, naar 
Floses Ord vejer mere for dig end din egen 
Lyst — saa kryb i Sengekamret med Helga, 
medens Tordis drager til Bryllupsgammen med 
Eyvind ! 

Sigtrygg. 

Med Eyvind! Med Eyvind — min bitre 
Fjende, med hvem jeg stredes i saa mangen 
Sag. 

ASGERD. 

Ja, enten bliver det ham eller dig, der kom- 
mer til at eje den fagre Tordis. Det siger jeg^ 
dig — og det véd jeg. Vælg nu selv! 

SiGTRYGG 

bleg. 

Jeg har valgt. Tordis skal blive min. — 
Hende vil jeg favne — og ve den, der vil 
gaa mig i Vejen! — Men hvordan skal det 
ske? Hurtigt, hurtigt, gode Asgerd, sig mig^ 
hvordan det skal ske! 

ASGERD. 

Det skal ske — hurtigt. Om otte Dage 
holdes her Bryllupsgilde for Skarphedin og 
Bera — da skal Tordis være her. 

SiGTRYGG. 

Om otte Dage! — Kun otte Nætter igen! 

ASGERD. 

Ja, da kommer øssur her og Tordis. Og. 
under Gildet sker det — om du har Mod. 

SiGTRYGG. 

Mod til at ride til Hel for at vinde Tordis. 

ASGERD 
ser paa ham. 

Og til at trodse Flose? 

SiGTRYGG. 
med sammenbidte Tænder. 

Til at dræbe Flose, om det behøves. 

ASGERD. 

Det tror jeg ikke behøves — nu. Stille! 
Der kommer han! 



SJETTE SCENE. 

De Forrige. Flose, Sæmund og Skarphedin kommer ind fra 
Baggrunden. 

ASGERD. 

Naa, blev I forligte? 

Flose. 
Det gjorde vi, Asgerd! 

Asgerd. ^ 

Sæmund. 

Saa ringe Sag ødelægger ikke aargammelt 
Venskab. 

ASGERD. 

Hvad skulde vel kunne ødelægge det! — 
Sæmund gav vel Bøder? 

Sæmund. 
Gråne var Ophavsmand til Striden — 

ASGERD. 

Han bøded med sit Liv. 

Sæmund. 

Han bøded — ikke jeg. 

Flose. 

Vi forlangte intet, Husfrue! Sæmund satte 
selv Bøderne, og jeg gik forud ind paa, hvad 
han bestemte. 

ASGERD. 

Det kunde du trygt — din venstre Haand 
plejer vel ikke at være uens med din højre. 

Skarphedin, 

Ikke oftere end en god Hustru kives med 
sin Mand. 

ASGERD. 

Hvilken Høvding du er, Skarphedin! Du 
trættes med Kvinder og slaas med Trælle. 

Flose 

gaar imellem dém. 

Vi agter at ride hjem nu. 

ASGERD. 

Vil I ikke blive her i Nat? 

Flose. 

Nej! Vi takker dig; men det er maanelyst 
og vi ser Vejen hjem. 

Sæmund 

tevende. 

Men inden de rider — 
Flose. 
Ja, inden vi rider — 

ASGERD. 

— saa skulde der vel tales om Bryllup. — 
Ikke? 

Sæmund. 
Jo, vi synes saa. 

ASGERD. 

Tager jeg Fejl — eller er der vel Grund til 
Opsættelse? 

Flose. 

Vi ser ingen. Sæmund og jeg er enige om 
alle Betingelser. Han udstyrer Bera med rige 
Gaver, og jeg tør sige — 

Asgerd 

afbryder. 

Derom tvivler jeg ikke, at to saa gode 
Venner har ordnet denne Sag ærefuldt. 

Flose. 

Jeg takker dig for din gode Mening, Asgerd, 
og hvis du vil høre Betingelserne — 

ASGERD 

afbryder. 

Dem vil Sæmund senere fortælle mig. Nej 
men nu mangler altsaa kun Bryllupsgildet, 
inden Bera drager af Gaarde med Skarphedin. 
Jeg vil da sige, at alt kan her være rede — 
hvor mange der saa indbydes — om otte Dage. 

Sæmund 

glad. 

Mener du det, Asgerd! 

ASGERD. 

Jeg indestaar derfor. 

SiGTRYGG. 

Og jeg indestaar for, at vi vil blive bevær- 
tede som ved Irerkongens Hof. 

Sæmund. 

Ja, Asgerd tager sig af alle Ting som den 
dygtigste. 

Flose. 

Det véd enhver. Og naar Asgerd saa synes, 
da vil vi altsaa sætte Bryllupet til om otte 
Dage. 

Skarphedin. 
Jeg takker dig, Asgerd. Du viser dig — 

ASGERD. 

afbryder. 

Ingen Tak, Skarphedin, umag dig ikke! 

Flose. 

Jeg er vis paa, at Skarphedin ikke glemmer 
din Venlighed, Asgerd. 

SiGTRYGG. 

Sikkert ikke. 

Sæmund. 
Nej sikkert ikke: 

Asgerd. 

For mange Vidner paa saa ringe Sag. 

Sæmund. 
Nu — aftalt er det. 

Flose. 
Ja, vil I saa se til Hestene! 

Skarphedin. 
Ja, kom, Sigtrygg! 

ASGERD. 

Du maa vel sige Farvel til Bera. Desuden — 
jeg skænker jer et Bæger til Afsked. 

Sæmund. 
Ja, gør det, Asgerd! 

Sigtrygg. 
Saa sørger jeg for Hestene. 

Asgerd. Skarphedin og Sigtrygg gaar ud i 
Gangen ; de to første til venstre, Sigtrygg 
til hejre. 



SYVENDE SCENE. 

Sæmund. Flose. 

Sæmund. 
Hvor venlig Asgerd var! 

Flose. 


Ja meget venlig. 




Lille Pavse. 




Sæmund 




sorgmodig. 


Du lider hende ikke. 




Flose. 


Har 


jeg krænket dig? 




Sæmund. 


Nej, 


i Sandhed. 



Flose. 

Hvorfor da tale om det, som bedrøver os 
begge? 

Sæmund. 

Jeg trænger til at tale med dig om det, som 
angaar mig dybest. 

Flose. 

Men netop dette — det, som inderst er ens 
eget, kan man ikke tale om med en anden. 

Sæmund, 

Derfor er vi Venner, for at vi kan tale sam- 
men om alt, som talte vi med os selv alene. 
Anden Ven end dig ejer jeg ikke Flose: jeg 
stoler paa dig som paa mig selv. Og det 
piner mig, at du finder mig svag og umandig 
i dette. 

Flose. 

Jeg dømmer dig ikke, Sæmund! 

Sæmund. 

Kan du standse dine Tankers Gang, hvor 
det gælder mig? 

Flose. 

Jeg har dig kær som du er — hvordan du 
er, jeg har dig kær. Mit Venskab er saaledes, 
at den Handling, som jeg misbilligede, ja 
maaske fordømte hos en anden Mand — den 
finder jeg forsvarlig hos dig, blot fordi den tager 
Udspring fra dig. 

Sæmund, 
Husker du, da jeg tog Hustru anden Gang — 

Flose. 

hastigt. 

Da tilraaded jeg dig én Ting. 

Sæmund. 

Ikke at huse KoU mer end én Nat paa min 
Gaard — jeg husker det. Endnu var han her 
hverken Dag eller Nat, 

Flose. 

Jeg véd det. 

Sæmund. 

Dog ligemeget hermed — men dengang, da 
billigede du ikke mit Bryllup med Asgerd. 

Flose. 

Aldrig sagde jeg, at jeg ikke billigede det — 
jeg tilraadede dig det kun ikke. Men forresten: 
det vilde være sket med eller uden mig. Fra 
den Stund du saa' hende, ønskede du hende. 

Sæmund. 

Det er sandt. Fra den Dag, jeg medte 
hende paa Tinge — just saa smuk som i Aften — 
ønskede jeg hende til Brud. 

Og den Kærlighed forstaar ikke du, Flose! 

Flose. 

Forstaar den nok — selv om jeg ikke 
følte den. 

Sæmund. 
Ogsaa du har attraaet Kvinder. 
Flose. 

Attraaet dem nok — med hedt Sind endog — 
men mit Hoved var koldt under Favntaget. Ser 
du, Sæmund, jeg véd ikke, hvordan det er med 
mig: der var altid, synes det mig, et tomt Rum 
omkring mig. Selv da jeg var ung og for 
ude og færdedes mellem mange Mennesker — 
saalangt jeg kunde slaa Kres med mit Sværd, 
var der altid tomt og koldt om mig. De kaldte 
mig den kloge dengang — de følte sig ufri ved 
Siden af mig, fordi jeg sjælden talte rask eller 
håndled i Blinde. 

Og ser du: Mennesker vil, at man skal 
være lige som de, netop saa varmblodig eller 
letsindig eller løsttænkende som de — ellers 
lider de En ikke. 

Sæmund. 

Men bøjer sig for En. 

Flose. 

Kan saa være. Jeg var Høvding — dog 
mest i Raadslagningen. Kom Striden, Faren, 
Afgørelsen — da Mte jeg det som en stærkere 
Magt rev Ledelsen ud af min Haand, og jeg 
lod alt ske, som det bedst kunde — deltoge 
men uden Lyst. Jeg duer kun til den Hand- 
ling, der kan forud betænkes. 

Sæmund. 

Og hvorhen fører dette? 

Flose. 

Derhen: at jeg ikke er den Mand, som føler 
stærk Glæde i Selskab med Kvinder. En Kvinde, 
der elsker, har Del i en Mand: han giver sin 
Del til hende og tager sin — men jeg kan ikke 
deltage. Jeg er altid ene, mig selv alene, selv- 
holden og hel. Kvinder bøjed sig for Høvdingen 
i mig. Om de elsked mig — véd jeg ikke. 
Der laa et draget Sværds Rum imellem os. 

Jeg raadede dig aldrig fra din Kærlighed til 
Asgerd — den var din Lykke. 

Sæmund. 

Mener du virkelig dette? 

Flose. 

Jeg mener, at du har kendt en stor Lykke. 

Sæmund. 

Jeg synes det samme — men ikke altid 
lige stærkt. Dog ét véd jeg: saa' jeg hende 
idag for første Gang, handlede jeg atter éns. 
Enhver Mand har sin Fylgje, og hun er min. 

Flose 

sagte. 

Den Mand, der ser sin Fylgje — mener 
man — er Døden nær. 

Sæmund 

rolig. 

Jeg har set min, Flose! 
Flose. 

tungt. 

Det bæres mig ogsaa for, som om vi ikke 
mange Gange endnu skulde sidde sammen og 
tale de trygge Ord til hinanden. Men rimeligst 
er jeg Døden nær. 

Sæmund. 

P'ordi du er ældre end jeg? Du har ikke 
den Alderdom, der er i Dødens Nærhed. 

Flose. 

Nej, maaske ikke. Men jeg føler mit Værk 
tilendebragt. Min Slægt er forsørget: Børn, 
Søsterbørn, Broderbørn — ingen trænger ti! 
mig; ja stundom synes det mig som hindred 
jeg deres Vækst. Lever jeg, maa jeg være 
Høvding imellem dem — saadan er Skikken, og^ 
saa er ogsaa mit Sind. Men voksne myndige 
Mænd taaler ikke selv Slægtens Ældste som 
Høvding. 

(Svagtsmiiende.) Asgerd taaler mig end ikke 
som din Ven. 

Sæmund. 

Ingen, end ikke Asgerd, skiller os to. 

Flose. 

Jeg takker dig derfor. Og hør nu Sæmund^ 
hvad jeg end vil sige dig: dig takker jeg for^ 
at jeg i mit Liv dog overfor ét Menneske ikke 
følte noget aabent Rum. Naar jeg strakte 

Haanden ud, og du lagde din Haand i min, 
da var vi hinanden ganske nær i Tanke og i 
Sind. Aldrig nærede jeg nogentid eller nogen- 
steds anden end venlig Følelse, naar det gjaldt 
dig. — Kan nogen Mand sige det samme selv 
om den Kvinde, han elskede højest? 

Sæmund. 

Nej, du har Ret. Og netop saaledes følte 
jeg overfor dig. Følte mig lidt svag .overfor 

dig — som overfor Asgerd. (Sørgmodigt smilende.) 

Jeg maa vel føle mig svag, naar nogen er 
mig kær. 

Flose. 
Maaske. Men aldrig var du svag i Strid. 

Sæmund. 

Nej! Jeg har fældet mange Mænd — og 
dog stod min Lyst mindre til Drab end de 
fleste andres. 

Flose. 

Du er saa stærk, Sæmund, at du ikke be- 
høver at søge Strid for at vise din Styrke. — 

Der kommer de. Hav nu Tak for alt godt 
iaften. 

Sæmund. 
Ja, Tak selv. Jeg vil mindes denne Aften. 



OTTENDE SCENE. 

De Forrige. Asgerd, Bera, Skarphedin og Sigtrygg kommer alle 

ind fra Gangen. Asgerd og Bera bærer Drikkekander og skænker 

for Mændene. 

Skarphedin. 
Alt er istand. 

Asgerd. 
Og Drikken rede. 

Bera. 

skænker for Flose. 

Se her, Flose! 

Flose. 

Tak, mit Barn! — Ja, om otte Dage staar 
Bryllupet. Er du tilfreds? 

Bera. 
Jeg er glad. 

Skarphedin. 
Jeg ikke mindre. 

SiGTRYGG. 

Jeg glæder mig ogsaa til Gæstebudet. 

ASGERD 
som har skænket for hara, sagte. 

Tag dine Venner med! 

SiGTRYGG 

ligeledes sagte. 

Det skal jeg. 

Flose. 

Hvor er Dagfinns Hest? 

Skarphedin. 
Jeg fører den. 

Sæmund. 

Saa rider jeg med et Stykke, til Bakkerne ■ 
derfra er der en Snarvej til Gaarden. 

Asgerd. 6 

Flose. 

Farvel da Asgerd og Bera! 

Skarphedin. 
Bera, Farvel! 

SiGTRYGG. 

Farvel, Asgerd, Tak for din Fagerhed i Aften ! 

Sæmund. 
Det var underlig Tale. 

Asgerd 

ler. 

Sigtrygg er saa ung. 

Sæmund 

idet han gaar. 

Jeg kommer snart tilbage. 

Asgerd. 
Jeg frygter ikke at være alene. 

Flose, Sæmund, Skarphedin og Siotrtgg gaar 
alle ud i Gangen og til hejre. 

Bera. 
Jeg gaar til Sengs. 

ASGERD. 

Ja gaa kun du — og glæd dig! 

Bera. 
Hvorfor? 

Asgerd 

Fordi du snart ikke længer sover under Tag 
med mig. 

Bera 

tungt 

Asgerd! Der er kun otte Dage endnu — 
hvis vi i denne korte Tid ikke vekslede hadske 
Ord, vilde vi glæde min Fader saare — og — 

Asgerd. 
Og? 

Bera. 

Ogsaa jeg kunde ønske at drage i Fred fra 
min Faders Gaard. 

ASGERD. 

Nu — den, der fører forstandig Tale, hen- 
vender sig ikke forgæves til mig. Du har Ret. 
Hvorfor kives? Desuden — jeg ønsker intet 
ondt over dig. 

Bera 

tevende. 

Undertiden har jeg troet, at jeg kunde bøje 
dit Hjærte til mig. 

ASGERD. 

Aa, ingen kan bøje mit Hjærte. Jeg raader 
ikke selv for dets ønsker. Men min Forstand 
kan jeg styre. 

Bera 

nærmere. 

Siden du taler saådan til mig, saa sig mig 
engang: hvorfor du ikke lider mig. Hvad 
har jeg gjort dig imod? 

ASGERD. 

Jeg hverken lider dig eller hader dig. Du 
tror galt. Jeg — ja jeg kan jo gærne sige 
det: du er mig ganske ligegyldig, levende eller 

død — ganske ligegyldig. Og saa lider jeg 
ikke det : at du gaar her omkring mig og tager 
Del i mit Liv. 

Bera 

opfarende. 

Jeg skal sige dig, hvorfor jeg ikke lider dig : 
fordi du er haard og ond. 

ASGERD. 

Jeg spurgte dig end ikke om din Mening: 
saa ligegyldig er den mig. Men forresten: tror 
du, at de Ord passer paa mig, der passer paa 
saamange? 

Bera. 
Jeg kender ingen andre Ord. 

Asgerd. 

Nej, du kender ingen andre — kun de Ord, 
som alle kender og vil børe. — Du bliver 
meget lykkelig hos Skarphedin, Bera! 

Bera. 
Det lider du vel ikke. 

ASGERD. 

Nej, jeg lider ikke at se andre lykkelige. 

Bera. 
Godnat, Asgerd! 

ASGERD. 

Godnat! 

Bera gaar ud i Gangen og til venstre. Asgerd 
sidder ved Ilden. Lidt efter bankes der sagte 
paa den lille Yderder. Asgerd drejer Hovedet 
og ser opmærksomt derhen. Det banker igen. 
Asgerd rejser sig og gaar hen til Dåren. 



NIENDE SCENE. 

Asgerd. Koll. 

Asgerd. 
Er nogen udenfor? 

Koll 

udenfor. 

Er det Asgerd? 

ASGERD. 

Hvem spørger derom? 

KOLL 

udenfor. 

Jeg. Er du ene? 

ASGERD. 

Jeg tror, jeg kender Stemmen. 

KOLL 

udenfor. 



Det er mig, Koll. Er du ene, luk mig 
ind! 



da ind! 



ASGERD 
skyder med Besvær Slaaen fra Deren. 



Kom da ind! 



Koll 

staar i Deren. 



Ja, det er mig, og — (Han ser sig spejdende omkring.) 

du er ene. Jeg tænkte det nok, da jeg saa 
Sæmund ride bort med Flbse. Jeg tænkte mig, 
at du sad ved Ilden som i gamle Dage, og jeg 
lytted efter, til her blev stille inde. — Her er 
varmt. 

ASGERD. 

Luk Døren og kom saa til Ilden! 

KOLL 
lukker Deren, beholder Oksen og sætter sig hen til Asgebd. 

Blev du forskrækket? 

ASGERD. 

Nej. 

KOLL. 

Overrasket da — da du saa' mig? 

ASGERD. 

Heller ikke. Jeg havde netop talt om dig 
i Dag — tænkt paa dig. 

KOLL. 

Er her Strid i Gang? 

ASGERD. 

Nej, tværtimod. 

. KOLL. 

Hvad tværtimod? 

ASGERD. 

Bryllup. Men vi skulde tale om dig først. 
Hvem har du dræbt? 

KOLL. 

Tord fra Hardarholt. 

ASGERD. 

Hvorfor? 

KOLL. 

Han tirred mig — han regned mig for intet, 
fordi jeg ikke ejer Hus og Gaard som han og 
andre. 

i\SGERD. 

Saa viste du ham, at du var mere end 
intet. — Hvorfor ejer du forresten ingen Gaard? 

KOLL. 

Spørger du mig nu først inat derom, efterat 
du har kendt mig hele dit Liv? 

ASGERD. 

Da jeg var yngre, tænkte jeg over intet — 
tog alt som det nu engang var. Nu spørger 
jeg om Grunden, som oftest kun mig selv. — 

Hvorfor blev du den, du er? 

KOLL. 

Tror du, man kan svare paa sligt? 

ASGERD. 

Jeg tænkte, du kunde — til raig i hvert 
Fald. Du holder jo ikke af noget andet Men- 
neske end mig. Ikke? 

KOLL. 

Nej, jeg har aldrig holdt af andre end dig. 

ASGERD. 

Det har Sæmund heller ikke. Det gaar 
mig saadan med Mænd, der lider mig — 
lader det. 

KOLL. 

Tre Aar har du nu levet hos Sæmund. 
Har du havt det godt i disse tre Aar? 

ASGERD. 

Jeg har raadet over alt og alle her paa 
Gaarden — undtagen over mig selv. 

KOLL. 

Og jeg har raadet over ingen — i den Tid 
og altid. Undtagen over mig selv. Jeg er 
gaaet og kommet som den frie Fugl, medens 
du sad her fast og — raaded. 

ASGERD. 
halvt spottende. 

Er det derfor, at du hverken ejer Gods 
eller Gaard? Taaler du ikke at sidde fast? 

KOLL. 

Jeg lider ingen, og ingen lider mig; jeg 
stoler paa ingen, og ingen stoler paa mig; 
saalidt jeg tror paa Menneskene, saalidt tror 
jeg paa Guderne — jeg tror paa min egen 
Kraft. 

ASGERD. 

Din Kraft! Den er ikke stor — ikke stor 
nok, Koll! 

KOLL. 

Nej, den er desværre ikke det. Jeg er en 
fredløs Mand, Asgerd — enhver kan dræbe 
mig — uden Bøde eller Hævn. 

Asgerd. 

Jeg kan tænke det. 

KOLL. 

Og hvor skal jeg hen? Kan du hjælpe mig? 
I hvert Fald inat — eller for nogle Dage? 
Maaske slipper jeg bort med et Skib, der gaar 
til Norge. 

Asgerd. 
Sæmund kommer hjem inat. 

KOLL 
springer op. 

Hvad siger du? 

Asgerd. 

Bliv siddende! Du kan opholde dig her paa 
Gaarden saalænge du vil. Endda Sæmund 
holder dig for sin bitre Fjende — efter Floses 
Raad. 

KOLL. 

Og han vil lade mig bo her? 

ASGERD. 

Som jeg siger. 

KOLL. 

Endda jeg kommer fredløs — og med 
Manddrab bag mig! ■— Formaar du saameget 
over ham? 

ASGERD. 

Jeg lover ikke mer end jeg holder. 

KOLL. 

Han nærer samme store Kærlighed til dig 
nu som før. 

ASGERD. 

De tre Aar forandrede intet — gjorde ham 
snarere mere begærlig end mindre. 

KOLL. 

Hvad Magt Kvinder dog har! 

ASGERD. 

Naar vi ingen lider — er vi stærke^ 
stærke nok. 

KOLL. 

Du lider ikke Sæmund? 

ASGERD. 

Hvorfor spørger du om hvad du véd? Han 
er mig ikke imod: han er smuk og stærk. 

KOLL. 

Men Lykke er der ikke i det. 

ASGERD. 

Lykke! Vidste jeg saasandt, hvor den Urt 
groede for mig — da standsede hverken Sæmund. 
eller nogen anden mig. 

KOLL 
lavere. 

Drag ud med mig for at søge den! 

ASGERD 
ser paa ham, ganske rolig. 



Med dig! Hvorhen? 

KOLL. 

Langt bort — ikke til Norge, men til de 
varme Lande, som jeg saa', da jeg var ung. 
Der er Himlen, Solen, Menneskene anderledes 
end her. Til Miklagard, om du vil? 

ASGERD. 
smilende. 

Vi to! — Og hvad skulde vel vi to tage 
os til der? 

KOLL. 

Leve sammen. Ligesaa godt med mig som 
med Sæmund. 

ASGERD. 

Du er ikke saa stærk som han. 

KOLL. 

Er du vis derpaa? 

ASGERD. 

Ikke saa rig. Slet ikke rig. En fredløs 
fattig Mand, der hverken ejer Stue eller Sengested. 

KOLL. . 

Hvis jeg havde dig med mig, skulde jeg 
vinde frem. 

ASGERD 

ser lidt paa ham. 

Véd du det da ikke! Du er for gammel til 
alt hvad du ønsker. 

KoLL 

hæst. 

Men jeg elsker dig, Asgerd! 

ASGERD. 

Ogsaa du! 

KOLL. 

Hvor smuk du er i Nat — og saaledes 
smykket! Er du altid saadan klædt? 

Asgerd. 

Nej — men iaften vilde jeg nok være 
smuk. 

KOLL. 

For hvem? 

ASGERD. 

Nej — men iaften vilde jeg nok være smuk. 

KOLL. 

For hvem? 

ASGERD 

haardt. 

Ér du kommen for at udspørge mig? 

KOLL. 

Tilgiv mig! — Mærked du ikke, at jeg 
attraaede dig? 

ASGERD. 

Jeg tænkte aldrig derpaa. Fra jeg var lille, 
har jeg jo set dig : altid helt gammel for mig. — 
Og min Fosterfader kaldtes du. 

KOLL. 

Jeg boede paa din Faders Gaard. Som 
unge havde vi faret sammen i Købmandsfærd. 
Han var den heldigere — eller i hvert Fald: 
han kunde spare og indvinde — medens jeg 
ødsled alting bort. Da vi kom hjem, var han 
rig og jeg fattig. Og saa blev jeg boende hos 
ham — deltog i Gaardens Drift — rejste under- 
tiden, men kom altid tilbage — og bandtes 

Asgerd. 7 

mere og mere til Gaarden, eftersom du vokste 
op. Jeg var fattig, jeg var meget ældre end 
du, jeg kunde ikke bede dig blive min Hustru — 
og maaske vilde ikke heller du. Saa da jeg 
ikke kunde eje dig, vilde jeg have Magt over 
dig. Og den fik jeg. Jeg var den eneste, hvis 
Raad du fulgte. 

ASGERD. 

Det er sandt. 

KOLL. 



Hvorfor? 



ASGERD 

roligt smilende. 



Fordi du raadede mig godt. 

KOLL 

markt. 

Det var snarest mod min Vilje. 

ASGERD. 

Du kunde vel intet andet, siden du elskede 
mig. 

KOLL. 

Har du saadan Magt over alle Mænd? 

ASGERD. 

Over alle dem, jeg ønsked at have Magt 
over — undtagen én. 

KOLL. 

Hvem? Ham elsker du? 

ASGERD. 

Nej. 

KOLL. » 

Sig, hvem det er! Jeg skal dræbe ham. 

ASGERD. 

Det er Flose. Men du skal ikke dræbe ham, 

KOLL 

ser paa hende. 

Ikke jeg! Hvem da? 

ASGERD 
rynker Brynene. 

Du spørger formeget. 

KOLL. ^ 

Du lider mig dog, Asgerd! 

ASGERD. 

Jeg lider at tale med dig: du skjuler intet 
for mig, og du er haardere end andre. 

7* 

KOLL. 

i 

Jeg vil tjene dig, om jeg kan. 

ASGERD. 

Maaske du kan. (Hun lytter.) Tys! Hører du: 
det er Sæmunds Stemme. Han er kommen 
hjem. 

KOLL 
rejser sig, griber Okse og Skjold. 

Sæmund, som ejer dig! Jeg havde gæme 
dræbt ham, dengang du drog bort med ham — 
og hellere nu. 

ASGERD. 

Lad dine Vaaben ligge. Mand, eller du kan 
være dødsens om et Øjeblik! Yp ikke Strid 
med Sæmund! Sæt dig rolig ned — og vent! 

KOLL. 

Vente paa hvad? 

ASGERD. 

Du spørger for meget, siger jeg dig. — Der 
er Sæmund. 

TIENDE SCENE. 

De Fobkige. Sæmund kommer fra Gangen. Han ser ikke straks 
KoLL, som sidder bagved Asgekd. 

Sæmund. 
Sidder du her endnu! 

ASGERD. 

Ja! Her er kommen en Gæst. 

Sæmund. 
En Gæst — saa sent! Hvem? 

ASGERD. 
pegende paa Koll, der rejser sig. 

Koll. 

Sæmund. 
Koll her! 

Koll. 

Ja! Det er mig — jeg beder dig om Fri- 
sted her. 

Sæmund. 
Hos mig! Hvorfor rejste du saa langt? 

ASGERD. 

Han flygtede. Han har dræbt Tord fra 
Hardarholt. Fredløs er han. 

Sæmund 

kort 

Han kan blive her inat — denne ene Nat. 

ASGERD 
gaar hen til Sæmund, sagte. 

Hør mig, Sæmund! Husker du dit Ord fra 
før: „forlang af mig, hvad du vil", sagde du — 
dette forlanger jeg nu. 

Sæmund. 
Hvilket? 

ASGERD. 

Koll skal blive her — saalænge jeg vil. 

Sæmund. 
Bo her! Og det forlanger du? 

ASGERD. 

Vil du bryde dit Ord? 

Sæmund. 

Nej! Det vil jeg ikke — skønt bedre var 
det vel. Men ligemeget. Jeg frygter ikke Koll. 
(TiiKoLL.) Du kan blive her! 

Koll. 

Jeg takker dig. 

Sæm]ljnd. 

Behøves ikke. Jeg skal vise dig dit Senge- 
sted. 

Han gaar ud i Gangen og til venstre. 

Koll 

vil tage sine Vaaben, men lader dem ligge ved et Blik af Asgerd. 

Godnat, Asgerd! 

Han gaar ud efter Sæmund. 

Asgerd 

tager nogle Redskaber fra Væggen og sætter sig med dem 
ved Ildstedet. 

Sæmund 

kommer ind og gaar hen til Asgerd. 

Vil du ikke til Sengs.? / 

Asgerd. 
Nej, ikke endnu — gaa kun du! 

Sæmund 

sagte. 

Følg med! 

ASGERD. 

Er du træt, saa læg dig og sov! 
Sæmund 

nærmere, bedende. 

Jeg er ikke træt — og du er smuk — kom 
Asgerd ! 

ASGERD. 

Nej, jeg vil ikke. G^a og lad mig med 
Fred! 

Sæmund 

staar lidt og ser paa hende. 

Hvad arbejder du der med? 

Asgerd. 

Jeg ser mine Redskaber efter. Imorgen tidlig 
gaar jeg paa Fuglefangst med KoU. 

^ Hun sidder rolig og han vender sig mismodig 

mod Deren. 

Tæppet falder. 



ANDEN AKT. 

Stuen behængt med brogede Tæpper. Hynder paa 
Bænkene. Fakler oplyser Stuen, desuden stærk Ild over 
Ildstedet. Bordet dækket med hvid Dug. Paa dette Træ- 
fade med Ked, Smer, Ost, Sul af alle Slags. Ol og Mjed 
i store Kander, Bægre og Drikkehorn. Ogsaa paa Skænke- 
bordet ved Ildstedet staar Ølkander og Bægre. . 



FØRSTE SCENE. 

Sæmund, Flose, Skarphedin sidder i første Hejsæde, flere Mænd 
nedover mod venstre. Sigtrygg, øssur, Runolf, Eyvind sidder i 
andet Hejsæde og flere Mænd nedover til hejre, Koll nederst mod 
Udgangsderen. Asgerd sidder midtfor paa Kvindebænken langs 
Bagvæggen, ved Siden af hende Hera og Helga, dernæst Tordis og 
andre Kvinder. 

Det er Maaltidets Slutning. Trælle og Piger bærer stadigt 
Drikke omkring. Der er megen Larm og Kaadhed og Voldsomhed. 
Mænd og Kvinder fjærner sig fra deres Pladser, samtaler paa 
Gulvet og vender tilbage. I det Felgende maa man tænke sig, at 
kun enkelte Samtaler heres, medens Gildet bestandig gaar sin 
Gang. 

Eyvind 

der staar op, slutter en Fortælling. 

Saa red Skirner hjem. Freyr stod udenfor 
Asgaard, hilste ham og spurgte ham, hvad 
Tidende han bragte. 

Skirner sagde: 



Barri hedder, 

som begge véd, 

den lune Lund: 

om ni Nætter 

til Njords Søn der 

Gerd skænker Gammen. 

Men Freyr sagde: 

Lang er en Nat, 
længere to, 
hvi hentæres tre? 
Ikke en Halvnat 

hviler min Lyst 

fer Stævne-Stunden. 

Og som Freyr længes Skarphedin efter sin 
Brud. — Og jeg efter min. 

Stor Munterhed. Mændene slaar Bægrene ned 
mod Bordet, Kvinderne ler. 

Skarphedin. 

Eyvind har fortalt godt. Men er du saa 
kvindekær som Freyr, hvorfor fæster du da 
ikke Kone? 

Eyvind. 

Kan komme, før nogen tænker. 

Flose. 

Bedst at tage Kone tidligt, naar Langfarterne 
er endte. 

Eyvind. 

Ja, mine er omme. Nu længes jeg efter 
den korte Fart fra Bord til Seng. 

SiGTRYGG 

har nærmet sig, han er bleg og har drukket. 

Det sømmer sig daarligt at tale om sin 
Lyst, naar andre Mænd hører derpaa. 

Eyvind. 

Hvad angaar min Lyst dig, Sigtrygg! Du 
skal vel ikke have alle Kvinder — og Helga 
tager jeg ikke fra dig. 

ASGERD 
paa den anden Side af Sigtrtgg. 

Tag dig iagt, Sigtrygg, du hidser ham blot 
op. Naar du ikke er skilt ved Helga, hvad saa? 

Sigtrygg. 

Du har Ret, men jeg kan ikke udholde hans 
Overmod. 

ASGERD. 

Han er ikke overmodig — kun fri, sikker 
og elskovslysten. 

SiGTRYGG. 

Jeg dræber ham. 

ASGERD. 

Har du derfor Tordis? — Det er Helga, der 
staar ivejen — ikke Eyvind. 

SiGTRYGG, 

Staar han ikke ivejen, selv om Helga ikke 
hindred mig? 

ASGERD. 

Skaf først Helga bort, saa lærer jeg dig Raad 
mod Eyvind. 

SiGTRYGG. 

Vel, jeg følger dine Raad. 

ASGERD. 

Gaa hen til Tordis! 

SiGTRTGG gaar hen til Tordis og taler med hende. 

Flose 

i Samtale med Etvind. 

Hvorfor skulde Øssur ikke give dig sin Dat- 
ter? Er du ikke velanset, din Æt berømt, din 
Gaard god? I alle Maader synes Sagen pas- 
sende. 

Eyvind. 

Vilde du, Flose, staa inde for mig hos Øssur? 

Flose. 

Vilde ikke dine Frænder være dig tjenligere i 
denne Sag? 

Eyvind. 

Mine Frænder er ikke mange, og du véd, 
at de bor langt herfra. 

Flose. 

Nu! Der blev vel Tid at hente dem. 

Eyvind. 

Tid faar jeg ikke at bortgive. Hvad jeg 
ønsker, maa ske hurtigt. Nu længes jeg efter 
Pigen — hvem véd, hvad Vaaren vil bringe. 

De samtaler videre. Dér er Larm omkring Runolf. 

ØSSUR. 

Jeg tænker, ingen vil krænke Runolf her i 
Aften. Endnu er det ikke afgjort, hvilke Guder 
er de stærkeste, de gamle eller de ny. (Der raa- 
bes ja og nej.) Ja jeg — jeg stoler nu paa de ny. 

KOLL. 

De, der selv er stærke, behøver ingen Guder. 

ØSSUR. 

Overfor fredløs Mand er vel alle stærke. 

KOLL 

rejser sig bleg. 

Det skal først prøves. 

ØSSUR. 

I hvert Fald spørges lidet om hans Mening 
blandt Høvdinger. 

KOLL. 

Endnu mindre om deres Mening, der løber 
bagved kristen Præst. Da jeg var i Viking, 
sagde man, at paa Kristus troede Trælle, paa 
Tor Mænd, men Høvdinger paa sig selv. 

Bifaldsmumlen. 

RUNOLF 

rejser sig, mægtigt. 

Kaldes jeg her Træl af denne Landløber? 
Sæmund 

der endnu sidder i Hejsædet og lytter til, slaar med Kniven i 
Bordet, saa der bliver stille. 

Stille herinde! Hvem vover at krænke mine 
Gæster! Jeg raader, at man lader Øssur og 
Runolf i Fred. 

Han gaar ned fra Hejsædet. 

Eyvind. 

Der ser du, at øssur har vendt sig til Kri- 
stentroen. 

Flose. 

Og hvad slutter du deraf? 

Eyvind. 

At ingen Tid er at spilde for mig. Og 
Tordis er dejlig i Aften. Se, hvor Sigtrygg 
stirrer paa hende. (Han ler.) Han glemmer nok, 
at han alt har Kone. Ja glo du kun! — Men 
hvorfor vil du ikke sige god for mig? (Tu sæmund, 
som har nærmet sig.) Kan Flose ikke sige god for 
mig? 

Sæmund. 

Hvordan mener du? 

Eyvind. 

Jeg ansker at tage Tordis Øssursdatter til 
Kone, og jeg vil, at Flose skal tale med øssur 
derom — saadan som Skik er. Men han tøver 
med at sige ja. 

Flose. 

Man taler ikke gærne i saadan Sag und- 
tagen for nær Slægtning eller Ven. Men hvad 
mener du, Sæmund? 

Sæmund 

ser paa Flose. 

Jeg mener, at Eyvind er ung, tapper, fore- 
tagsom — 

Eyvind. 
Der herer du. 

ASGERD, 

som i Afstand har lyttet efter Samtalen, nærmer sig nu. 

Har Mad og Drikke smagt dig, Flose! 

Flose. 

Jeg takker dig, Husfrue! Du sørgede godt 
for os alle. 

ASGERD. 

Vil I ikke drikke mere? 

Flose. 

Tak, jeg fik alt nok. 

Asgerd. 

Men du, Eyvind? 

Eyvind. 

Tak! Den megen Tale tørrer Halsen. 

Asgerd 

tager et Drikkehorn fra Skænkebordet. 

Tøm da Hornet! (Leende.) Har du saameget 
at tale om? 

Eyvind. 

Ja jeg vil have Tordis til Kone, Derom 
taler jeg — og Flose skal sige god for mig. 

Asgerd. 8 

ASGERD. 

Nu! Vil Flose ikke det? 

Flose. 
Jeg siger ikke nej. 

ASGERD. 

Men heller ikke ja. — Drik endnu et Bæger, 
Eyvind! 

Eyvind. 

Gærne. 

AsGERD Og Eyvind gaar sammen hen til Skænke- 
bordet. 

Sæmund 

sagtere til Flose. 

Han er vild og svag paa engang. Jeg talte 
ikke gærne hans Sag. 

Flose. 

Jeg ger det heller ikke gærne. Og dog — 
se paa Helga! 

Sæmund. 

Hvor bleg hun er! — Hun kommer herhen, 
tror jeg. 

ASGERD 

spegende med Eyvind. 

Det bliver et smukt Par, du og Tordis. 
Hun er fager — den fagreste af alle. 

Eyvind 

betaget af Drikken. 

Ogsaa du er fager, Asgerd! 

ASGERD. 

Aa, jeg er gammel! Men Tordis er ung. 
Jeg saa' hende i Badstuen idag — skønnere 
Syn saa' jeg ingensinde. 

Eyvind. 

Jeg tror det nok. 

Asgerd. 

Du vil savne hende altid — hvis du ikke 
faar hende. 

8* 

Eyvind. 



Jeg vil have hende. 

Helga nærmer sig Sæmund og Flose; hun er af 
en sart Skenhed, lille, bleg og frygtsom. Hun 
skælver. 

Helga. 
Fader! 

Flose. 

Hvad er der, Barn! 

Helga. 

Aa, Fader, jeg lider saadan Kummer. 

Flose. 
Vis det ikke! Lad glad og le muntert! 

Sæmund. 

Hvad er der, Helga, du ser bedrøvet ud. 
Husk, at du har gode Venner! 

Helga. 

Aa, ingen kan hjælpe mig. Hver Dag er 
Pine — og kommer jeg til Fest, er det allerværst. 

Flose. 

Tal ikke saa! Nævn ikke din Sorg, saa 
bliver den mindre for dig. 

Helga. 

Er det for Sæmunds Skyld, at jeg ikke maa 
tale? 

Flose. 

Til Sæmund kan du tale som til mig. 

Sæmund. 

Hvem krænker dig ved min Fest, Helga? 

Helga. 

Den, der altid krænker mig — den, der 
skulde beskytte og elske mig — den, for hvem 
jeg kun er til Plage og Lede! — Se ham nu, 
hvor han stirrer paa Tordis! 

Flose 

vender sig og kalder. 

Eyvind, et Ord! 

Eyvind. 
Ja, Flose, hvad vil du? 
Flose. 
Jeg har betænkt Sagen. Jeg lover at tale 

for dig hos ØSSUr, naar du vil — (Henkastende.) 

imorgen om saa skal være. 

Eyvind. 

Ja imorgen, hellere end gæme imorgen. Jeg 
takker dig. Det er et Ord. Sæmund er Vidne. 

Flose. 

Ja, Sæmund vil ogsaa være Vidne imorgen. 

Sæmond. 
Jeg skal ledsage Flose. 

Eyvind. 

Jeg takker jer begge. 

KoLL 
gaar hen til Asgerd, der staar ved Skænkebordet. 

Hørte du, hvordan de krænkede mig.^ 

ASGERD. 

Jeg er ikke døv. 

KOLL. 

Og saa' du, hvordan Sæmunds øjne lued, 
da han slog til Lyd? 

ASGERD. 

Blind er jeg heller ikke. 

KoLL. 
Tror du, jeg længe vil taale dette? 

ASGERD 

koldt. 

Og hvad vil du da gøre? 

KOLL. 

Se deres Blod, slaa dem ned, skaffe min 
Sjæl Fred! 

AsGERD. 

Naar man hører dig tale, skulde man tro, 

at du var en Søkonge med Langskibe og Hun- 
dreder af Mænd, der lystrede dit Bud. Og 
hvem er du! Min — Fosterfader! Jeg kunde 
bedre sige: min Fostersøn. For jeg nærer og 
beskytter dig, og tager jeg min Haand fra dig, 
vil du staa nøgen og fattig — og inden Natten 
er dit Liv endt. Hvad formaar du! 

KOLL 
langsomt 

Jeg formaar at dræbe den Mand, som jeg 
hader — uden Frygt og uden Tøven, og at 
frelse mit eget Liv. 

ASGERD 

nikker let. 

Det er sandt. 

KOLL. 

Og nu tilbyder jeg dig at skille dig af med 
dine Fjender — til Tak for dit Venskab. 

AsGERD. 

Der vil ske meget i Aften. 

KOLL. 

Véd du, at jeg aldrig har set dig saa smuk 
som iaften, Asgerd! 

ASGERD. 

Det samme sagde Sæmund før. 

KOLL 
knytter Haanden. 

Sæmund! 

ASGERD. 

Gaa! jeg maa tale med Eyvind. 

KoLL gaar bort fra Asgerd, til hvem Eyvind 
kommer. 

Sæmund 

der har set paa Asgerd og Koll. 

Jeg véd ikke — men her synes saa utrygt 
i Aften. 

Helga. 
Synes du ogsaa det? 

Flose. 

Nu er her drukket saameget, at alt kan 
ventes. Her væves onde Ting omkring os. 

Sæmund. 

Er det KoU, som hidser Folk op? 

Flose. 

Koll — alle Mænds Foragt! Hvad formaar 
vel han, hvis ingen fører hans Haand? Nej, 
en klogere drager Traaden i Væven. 

Sæmund. 
Hvem? 

Flose. 

Ak, Sæmund, én, hvis Haand er blødere 
end Silke fra Velskland. 

ASGERD 
talende med Eyvind, 

Naa! Saa er du vel lykkelig nu? 

Eyvind. 
Lykkeligere, naar Tordis sidder i min Stue og — 

ASGERD 

hurtigt 

Vil du for Alvor dette, saa tro blot ikke, 
at Flose kan være dig til Hjælp! 

Eyvind. 

Flose ikke! Jeg véd dog, at øssur anser 
ham for den viseste af alle Mænd. 

ASGERD. 

Ja, det gjorde øssur — inden han tog 
Kristentroen. 

Eyvind- 

som stadigt drikker og nu er ganske omtaaget. 

Ja — deri har du vel Ret. 

ASGERD. 

Nu bryder han sig kun om ét Menneske: 
Runolf Præst. 

Eyvind. 

Den fordømte Munk! 

ASGERD. 

Han tillader ikke Tordis at blive din Kone, 
en Hednings Kone. 

Eyvind. 

Skulde han vove? 

ASGERD. 

Skaf ham bort, saa er Tordis din. 

Eyvind. 
Tror du? 

ASGERD. 

Det er jeg vis paa. Men det maa ske 
snart. 

Eyvind. 

Ja snart — for jeg maa have Tordis, og 
imorgen kommer Flose og Sæmund til øssur. 

ASGERD. 

Der ser du. — Gaa løs paa ham straks! 

Eyvind. 
Her ved Gildet. 

ASGERD. 

Ja netop! Mærker du ikke, hvor misfor- 
nøjede Folk er med hans Nærværelse? Sæmund 
havde før sin Nød med at styre dem. Og 
øssur er drukken nu; det er de alle — und- 
tagen du. 

Eyvind. 

Jeg er ikke drukken. 

ASGERD. 

Du! Nej, det ser man da straks. Tag dig 
et Bæger endnu! 

Eyvind 

drikker. 

Du har sikkert Ret. Nu taler Munken med 
Tordis. 

Asgerd. 
Han har vel kristnet hende for sig selv. 



126 
Eyvind. / 

Ja, jeg skal lære ham. 

Han gaar bort fra Asgerd. 

Flose. 

Se der, Skarphedin og Bera rejsefærdige! 
Vil I drage bort nu? 

Bera. 

Ja, hvis du synes Fader! 

Sæmund. 

Vist synes jeg, Barn! Drag du kun bort, 
mens Gildet larmer — (Sagtere.) saa ser de andre 
ikke, hvor det smerter mig, at du gaar. 

Bera. 

Fader, kære Fader — det er jo ingen Ad- 
skillelse for lange Tider. 

Sæmund. 

Det er dety at du er borte, naar jeg vaagner 
imorgen. I atten Aar var du hos mig, hø- 
rende mig alene til — og nu er du en anden 

Mands Ejendom. (Smiiende.) Og saadan skal det 
være. Rejs! Vær lykkelig — og lyd din Mand 
i alle Ting! 

Bera. 

Det vil jeg, Fader! 

Skarphedin. 

Farvel, Sæmund! (tiiflose.) Farvel! 

Flose 

der har passet paa den stigende Larm, sagte. 

Nej bliv, Skarphedin! 

ASGERD. 

Skal de unge rejse? Ja, lad dem det! — 
Det lider mod Nat. Afsted med de lykkelige! 

Skarphedin 

usikker. 

Ja, vi tænkte — 

Flose. 

Nej bliv endnu, min Søn! Kan hænde, jeg 
trænger til din Arm. 

ASGERD 

ler. 

Frygter du, Flose! 

Flose. 

Nej! Jeg værger mig selv. 

Sæmund. 

Hvad er det for Kiv? 

Flose, 

Bland dig ikke deri! Den stilles des tid- 
ligere, hvis vi holder os tilbage. 

Gæsterne er samlede i Klynge om Eyvind; man 
ser, at de tager hist og her deres Vaaben. 

Eyvind. 

drukken, højrøstet 

Lad Munken gøre Jærtegn! Jeg siger: Tor 
er stærkest. — Tor stævned Kristus til Holm- 
gang — det véd vi alle — men Kristus turde 
ikke slaas. 

RUNOLF / 

der sidder til højre. ^ 

Spot ikke Gud! Tor var kun Støv og Aske, 
hvis Kristus ikke vilde, han skulde leve. 

Eyvind. 
Hvor tør du forhaane vore Guder? 

RUNOLF 

rejser sig. 

De udsendtes fra Helvede for at lokke Jlylen- 
nesker i Fordærv! Jeg siger Eder: snart vil 
alle her i Landet falde ned og tilbede den ene 
sande Gud, den treenige Almagt. Naaden vil 
komme over Eder og hæve Eder mod Himlen, 
hvorfra Kristus strækker Armene ud imod Eder. 
Han er stærk: hans Navn helligholdes i tusinde 
Kirker — værner de levende — er den sidste 
Frelse paa de døendes Læber; Land efter Land 
erobrede han — sidst nu Norge, hvorfra I kom 
herop. Vil I alene staa imod! Vil I alene leve 
som Hedninger uden Beskyttelse og efter Døden 
lide Evighedens Pine i Helvede: flænges af 
graadige Ulve, svides med gloende Tænger, 
lide tærende Hunger og brændende Tørst i tu- 
sinde Aar. Der gives intet Valhal for dem, der 
ikke tror paa Kristus — kun Hels Boliger. 
Vælge skal I mellem Himlens livsalige Fryd og 
Hels grufulde Fortvivlelse. 

Og du, dumme Dreng, vover at tale letsin- 
digt og formasteligt om den sande Tro! 

Asgerd. 9 

Eyvind. 

Praleri og Løgn, Munk, mig skræmmer du 
ikke med dine fede Ord! 

RUNOLF 

raaber. 

Vise Flose! Hvem af os har Ret? 
Flose 

uvillig. 

Hver har vel Ret at værge sine Guder. 

RuNOLF. 

Hvis de er sande, ja. Men hvem af o^/aar 
Ret? øssur er alt en kristnet Mand, og mange 
Høvdinger tog Troen i den sidste Tid. 

Flose. 

Jeg véd det. Og jeg tror, at de nye Guder 
er stærke. 

RuNOLF 

triumferende. 

Der hører du, Eyvind, vogt dig nu! 

Eyvind. 

Vogte mig! Vel ikke for dig! 

ØSSUR 
meget drukken. 

Troen er god — jeg har det godt i den^ 
nye Tro. 

SlGTRYGG. 

Pak sammen, Eyvind, du kan ikke engang 
magte en Præst. 

ASGERD 

hvisker til Eyvind. 

Slaar du nu ikke Munken, taber du Tordis. 

Eyvind. 

Kom herned. Munk, gør et Jærtegn! Vis 
dine Guders Kunster eller din egen Styrke! 

Sæmund. 

Ingen Strid i min Stue, Eyvind! 

9* 

RUNOLF. 

Aa, den Strid er hastig endt. Pas paa. 
Dreng ! 

Han griber sin Stav, der har Korsmærke, 
springer hurtigt mod Eyvind og berører 
ham tilsyneladende let med Staven i 
Panden. Eyvind, der er fuldkommen 
drukken, falder om og ligger bevidstles. 
Larm. 

Sæmund. 
Hvad var det? 

ØSSUR 

leende. 

Aa intet, gode Sæmund, blot at Eyvind blev 
primsignet. 

ASGERD. 

Drukken Mand falder haardt. 

SiGTRYGG 

leende. 

Han ligger i Svime. 

Skarphedin. 
Den Præst synes mig usømmeligt hovmodig. 

Flose. 
Hold dig tilbage! Skaf Eyvind bort! 

Tordis. 
Han bløder. 

SiGTRYGG. 

Af Næsen. 

Skarphedin. 

Nej, af et lille Saar. 

Sæmund. 

Bring ham ud! Læg ham i Sovestuen! Og 
naar han er frisk, giv ham da Følge hjem! 

Gæster og Trælle bærer Eyvind ud. Gildet 
fortsættes. 

ASGERD 

til SiGTRYGG. 

Saaledes fik vi Eyvinds Skæbne afgjort i 
Aften. Nu skynd dig at smedde, mens Jærnet 
er varmt. For imorgen drager Flose og Sæmund 
i Eyvinds Ærinde til øssur. 

SiGTRYGG. 

Imorgen — umuligt! 

ASGERD. 

Som jeg siger dig. Plejer jeg at tale usandt! 
Pas nu paa — snart er Lejligheden der. Gaa 
nu til Tordis! 

SiGTRYGG 

gaar fra Asgerd over til Tosdis. 

Græder du over Eyvind? 
Tordis. 
Jeg græder aldrig — jeg bare ler. 

SiGTRYGG. 

Ogsaa naar Eyvind slaar sig Hul i Hovedet.^ 

Tordis. 

Eyvind kommer sig nok: han falder ikke 
ved første Hug. — Skal du ikke hen til din 
Kone, Sigtrygg! 

SiGTRYGG. 

Nej! Jeg vil have dig til Kone. 
Tordis 

ler. 

Du er nok helt gal, du! Eller tror du, at 
jeg vil være Frille-Kone? 

SiGTRYGG. 

Jeg var aldrig klogere. Hør mig, Tordis! 

De fortsætter hviskende Samtalen. 
ØSSUR. 

Det glæder mig, Flose, at du ser saa venligt 
til de kristne Mænds Tro — jeg synes, det er. 
en god Tro. Jeg har nu faaet Englen Michael 
til Ven. 

Sæmund. 
Er han god? 

RUNOLF. 

Han beskytter ved Dag og Nat, i Storm og 
Strid — og efter Døden, især efter Døden. 

ØSSUR. 

Ja, derpaa tænker jeg mest, for i levende 
Live varer jeg mig nok selv — jeg har jo stor 
Slægt og mange Venner, mange Trælle ogsaa. 
Men efter Døden — efter Døden! — 

Sæmund. 
Naa, hvad saa? 

RUNOLF. 

Saa prøver han enhvers Gerninger, finder 
frem de onde og de gode, og vejer dem mod 
hinanden. Da gælder det Himmel eller Helvede, 
hvor Loddet gaar. Men har nogen tjent ham 
redeligt sit hele Liv, da tynger Englen med sin 
Sværdspids paa de gode Gerningers Skaal: den 
vipper ned — og den døde farer op til Himlen. 

ØSSUR. 

Der hører I! Ja, Michael er god! Derfor skal 
man blive kristen Mand — selv om det falder 
haardt med Hestekødet. 

Sæmund. 
Hvad er det med Hestekødet? 

ØSSUR. 

Det maa man ikke spise, naar man har den 
rette Tro — nej, det maa man ikke. 

Flose. 

Nu, har man Englen, kan man vel undvære 
Spisen. 

RUNOLF. 

Sandt Ord det. 

Samtalen fortsættes. 

ASGERD. . 
sidder med Helga ved Ildstedet. 

Nej, at du vil taale det — jeg forstaar det 
ikke. 

Helga. 
Hvad vil du, jeg skal gøre da? 

ASGERD. 

Tror du, jeg fandt mig i sligt? Tror du, 
nogen Mand bød mig saadanne Vilkaar? 

Helga. 
Du er smuk, Asgerd, alle Mænd attraar dig. 

ASGERD. 

Ogsaa du er smuk, Helga, blot du selv vil 
være attraaet. Men den, der sætter sig selv til 
Side, fornærmes af alle — selv af den svageste. 

Helga. 
Sigtrygg er ikke svag. 

ASGERD. 

Svag overfor dig. Tænk, hvad der staar 
bagved dig: Flose, for hvem alle bøjer sig — 
Skarphedin, som de fleste frygter — Sæmund, 
der er den stærkeste af alle Mænd — og deres 
Venner da — se blot hvor øssur og Præsten 
drejer øret hen til Flose! 

Hvad tror du, Sigtrygg tør vove overfor 
disse — overfor dig?. 

Helga. 

Mener du virkelig! Men hvis han ikke 
elsker mig — 

ASGERD. 

Elsker du da ikke ham? 

Helga. 

Jo — jeg kan ikke andet: han har mig i 
sin Magt, og jeg spiser af hans Haand. 

ASGERD. 

Og saa vil du skænke ham til Tordis! 

Helga. 
Det er dog kun denne ene Aftens Kummer. 

ASGERD. 

Tror du? Men hvis jeg nu sagde dig, at 
Tordis nærer større Planer, og at Sigtrygg 
hildes dybere og dybere af hendes Lader. Se, 
hvor han stirrer hende ind i øjnene! Mændene 
ler af ham. 

Helga. 

anspændt 

Hans Blik hviler helt i hendes! — Jeg holder 
det ikke ud! Mit Hjærte standser — mit Blod 
fryser! 

ASGERD. 

Riv dem fra hinanden! Nu hastig, Helga! 
Helga 

febrilsk. 

Ja> jeg vil kræve hende til Regnskab. 

Hun gaar bort fra Asgerd, hvem Koll 
stryger forbi. 

Asgerd 

seende efter Helga. 

Saa, nu øges Lystigheden, Koll! 

KOLL. 

Du ser saa glad ud. 

ASGERD. 

Livet ordner sig altid saa smukt for den 
taalmodige. 

Helga 

til SiGTRTOG. 

Hvad staar du her efter? 

SiGTRYGG. 

Hvad jeg staar efter? 

Helga. 
Ja, Mændene ler af dig. 

SiGTRYGG. 

Du bliver vel gal, Kvinde! 

Flere samler sig om Helga, Sigtrtog og Tordis. 
TORDIS. 

Kys din Kones Skert, Sigtrygg — det passer 
sig for en saa kvindekær Mand. 

Helga. 


Sæt du ikke Ord paa min Mand! 




SiGTRYGG. 


Nej, 


det vil du vel selv besørge. 




Helga 




ler anstrængt. 


Ja, 


om dig gælder Ordet: 




Glo og glane 

Er Gækkens Vane. 




SiGTRYGG. 



Det er nok, Helga! (Han springer op paa en Bænk.) 

Hør mig, alle Mænd her i Laget — hør, hvad 
jeg nu vil sige! Jeg er ked af min Kvindes, 
Helga Flosedatters Skænden og Skælden. Nu 
har hun endog sat Nidvers paa mig — hvad 
flere har hørt. Jeg tager til Vidne dig, Rognvald, 
og dig, Guttorm, at jeg nu straks vil skilles fra 
hende. 

Det er sagt — det er vidnefast — det er 

sket. (Han springer ned igen.) 

Tag hende igen, Flose, jeg har nok — mer 
end nbk af din Datter. 

Helga 

fortvivlet. 

Sigtrygg, Sigtrygg — tilgiv! 

Skarphedin. 
Tys, Helga! Lad Sværdet skille Trætten! 

Man væbner sig rundt omkring. 

Sigtrygg. 

Hvad Sværd! Hvad Trætte! Jeg vil ikke 
længer trættes med Helga — det er Sagen. 
Men jeg ftygter ikke dig, Skarphedin, og ingen 
her. Kom mine Venner — herhen! Vi er 
hverken vaabenløse eller bange. 

Flere Mænd slutter Kreds om Sigtrtgc;. 

Skarphedin. 
Kom Floses Venner! 

Helga. 

Stands, Skarphedin! Jeg vil ikke dette. 

Sæmund 

gaar imellem. 

Jeg vil heller ikke dette. Er der Strid at 
udkæmpe, er Stedet ikke her. Skarphedin, husk 
det er dit Bryllup! Tag din Brud og rid bort! 

Flose. 

Sæmund har Ret: her er intet at udkæmpe. 
Sigtrygg handler i sin lovlige Ret, naar han 
siger sig skilt fra Helga. Hvad hjælper Strid! — 
(Sagte til Helga.) Kom, Helga, vi vil drage bort — 
hjem til mig — og Børnene henter vi imorgen. 

Skarphedin. 

Rejse — uden Sværdslag! 

Flose. 
Vi dynger Spot paa Skade, Skarphedin, kom! 

RUNOLF 

til ASGERD Og ØSSUR. 

Der ser I Hedningers Skik! Er dette en 
Mand, der har taget en Kvinde til Ægte! En 
Skørlevner er han. 

ASGERD. 

Men han lader sig kristne imorgen. 

RUNOLF. 

Siger du det? 

ASGERD 

Jeg véd det. Han længes efter en kristen 
Kvindes Favn. Han er rig, har stor Slægt, mange 
Venner. 

ØSSUR. 

Han er saa rig som nogen Bonde her paa 
Island. 

RUNOLF. 

Landsens Skik er det jo — 

Samtalen fortsættes. 

Sæmund 
Er det Alvor, Flose, at du vil bort? 

Flose. 

Tro mig, det er bedst! Nu naar Skarphedin 
og Bera drager af Gaarde, følger jeg og Helga 
med. Traadene er spundne om os: jeg vidste 
nok, at ondt vilde komme — men forhindre 
det kunde jeg ikke. 

Sæmund. 

Vil du ikke forsøge Forlig? 

Flose. 

Nej, jeg vil ikke. Unyttigt for Helgas Skyld, 
for jeg ser det paa Sigtrygg — ikke om jeg 
drog ham med alle Gaardens Heste, drog jeg 
ham tilbage til Helga. 

Helga. 

Ak, Fader, er jeg saa elendig? 

Flose. 

Elendig var du, hvis du ikke nu saa' din 
Skæbne lige i øjet. Nu er Sigtrygg dad for dig. 

Skarphedin. 

Hvad om jeg lod ham være død for alle! 

Flose. 

Fik Helga ham da? — 

Lovligt er her alt sket. Nu tager han Tordis, 
Kristentroen — og Præsten med i Huset. Lad 
ham om det — og lad os drage bort! Gør jer 
istand til Rejse, Børn! 

Sæmund. 

Og dette skulde ske her ved mit Gæstebud! 

Skasphedin og Helga fjærner sig saaledes, 
at Flose og Sæmund bliver alene. 
Asgerd. 10 

Flose. 

Kun et Ord, Sæmund, endnu: vogt dig! — 
For dette er kun Begyndelsen. Den bløde 
Haand er endnu rastløs arbejdende. Nomen 
spinder. 

Sæmund. 
Hvem skulde jeg frygte? 

Flose. 
Du véd det. 

Sæmund. 
Koll? 

Flose. 

Han lader sig bruge til alt ondt. Du fulgte 
ikke mit Raad. 

Sæmund. 

Nej, én bandt mig med et Løfte. Men jeg 
væmmes ved ham som ved det useligste Kryb — 
og jeg tænker, denne Nat skal blive hans sidste 
her i Huset. 

Flose 

tager ham i Haanden og ser paa ham. 

Du faar en haard Kamp. Farvel, Sæmund! 

Sæmund. 

Farvel, Flose! — Bedrøveligt Gilde! 

Flose. 

Sig ikke det! De to Børn er lykkelige. Og 
Helga! Bedre hos mig i Fred og Sorgen endt 
for alle Tider. 

ASGERD 

nærmer sig. 

Du vil rejse? 

Flose. 

Det vil jeg, ja! Og derover kan du ikke 
undre dig, nu slig Ulykke er hændt Helga. 
Hun vil hellere skjule sit Ansigt i Fruerstuens 
mørkeste Krog end vise det frem ved Gæstebud. 

ASGERD. 

Ingen kan sige noget ondt om Helga. 

Flose. 

Nej, men gøre hende ondt — kan baade 
den ene og den anden. 

10* 

Helga. 
Og give mig onde Raad ogsaa. 

Sæmund. 
Hvem gav dig onde Raad? 

Helga. 
Ikke du, Sæmund! 

Skarphedin. 
Kolde er Kvinde-Raad — siger man. 
Bera. 

Farvel, Asgerd! — Hvor bleg du er i Nat: 
dine øjne er stive af Glans. 

Asgerd. 

Bleg — ja jeg skal ikke være Brud i Nat. 
Farvel med dig! 

Skarphedin. 

Kom, Bera, nu er de onde Timer forbi. 

Asgerd. 

Hvad! Angribes jeg med Haansord i min 
egen Stue! 

Flose. 

Nej — vi rømmer Stuen. Farvel og Tak, 
Sæmund! Farvel Husfrue! 

ASGERD 
standende Flose, medens de andre fjæmer sig. 

Du takker ikke mig, Flose! 
Flose 

ser roligt paa hende. 

Jo, jeg gør: du frelste min Datter ud af 
Sigtryggs Vold og gav mig hende tilbage. Min 
Alderdom vil glædes ved hende og mine Børne- 
børn. 

Flose gaar til de andre, og han, Skarphedin, 
Bera, Helga og flere Gaester gaar ud af 
Gangdøren og til hejre. 

KOLL 
nærmer sig Asgerd, der er bleven staaende. 

Hvad stirrer du saa langt efter? 

Asgerd 
Efter én, der er stærk. 

KOLL. 

Skarphedin? 

ASGERD. 

Jeg siger dig: du spørger formeget. 

Hun gaar forbi ham hen til Gæsterne. 
SiGTRYGG. 

Saa, Tordis, nu rider Helga af Gaarde — 
nu er jeg en fri Mand. 

Tordis 

ler. 

Saa brug din Frihed — drag til Irland, der, 
hvor du siger Pigerne er saa smukke. 

SiGTRYGG. 

Den allersmukkeste er her. 

Tordis. 
Men hende faar du maaske ikke. 

SiGTRYGG. 

Heade maa jeg have! — Hører du, Tordis, 
for din Skyld har jeg handlet saaledes — ene 
for at eje dig har jeg væltet Had og Fjendskab 
over mit Hoved — gjort mig ilde set der, hvor 

alle kom mig venligt imøde — mistet Sæmunds 
Venskab med Floses Slægtskab. Sølv og Gods 
vil det ogsaa koste mig. 

Naa, jeg er rig: jeg kan skaffe mig Venner. 
Men dig ml jeg have, eller — 

Tordis. 

Eller hvad? Jeg ler af dine Trusler. — 
Tror du, jeg er Helga, som du kan kue. Som 
Asgerd vil jeg være, mægtig som hun. 

SiGTRYGG. 

Som Asgerd! — Nu ja, hun er smuk og 
klog. 

Tordis 

rask. 

Jeg er ligesaa smuk som hun. 

SiGTRYGG. 

Det er du — yngre og friskere. 

Tordis. 

Og saa klog som hun skal jeg blive. Jeg 
vil bede hende give mig Raad. 

SiGTRYGG 








nærmere. 






Men du vil bo hos mig? 








Tordis. 






Hvis min 


Fader vil — og 

SiGTRYGG. 


Runolf. 




Munken! 


Hvad vedkommei 
Tordis. 


• den Sag 


ham? 



Aa, med ham gaar' alle Sager bedst. For 
ham skal du have Ærbødighed, Sigtrygg! (Sagtere.) 
Englene fører han med sig — og Djævlene 
ogsaa. Ve den, der ikke staar sig godt med 
ham! Jeg véd, at kærere Gæst kommer der 
ikke til mit Hus. 

Men Kristen maa du blive, Sigtrygg! 

SiGTRYGG. 

Ja, jeg kan tænke det. — Nu — for at vinde 
dig! Straks vil jeg tale med din Fader. 

Tordis. 

Med Runolf først. Der er han. 

Hun fjærner sig, 

SiGTRYGG. 

Jeg vil tale med dig, Præst. — Jeg tager 
Troen. 

RUNOLF. 

Godt, godt! Den Gærning bliver til din 
Sjæls Frelse. — Var det derfor, du skilte dig 
ved din hedenske Kvinde? 

SiGTRYGG. 

Hm — ja — det kan siges, ja. Nu staar 
min Hu til en anden Kvinde. 

RUNOLF. 

Du farer for hastigt frem. 

SiGTRYGG. 

Saadan er jeg. Imorgen kan du kristne 
mig — men iaften skal du skaffe mig Kone. 

RUNOLF. 

Vil du, jeg skal tale for dig? — Hos hvem da? 

SiGTRYGG. 

Naa, det er sandt — du véd det ikke. Tordis 
vil jeg eje, øssurs Datter. 

RUNOLF. 

Eje! — ægte mener du. — Jaja, Sagen 
lader sig maaske ordne. 

SiGTRYGG 
overlegen. 

Kan jeg stole paa dig, Munk! Uden Kone 
ingen Daab! 

RuNOLF 
langsomt. 

Du tager fejl. Uden Daab — ingen Kone: 
forstaar du vel, Sigtrygg! 

SiGTRYGG 
krympende sig. 

Hvad — hvordan! 

RUNOLF. 

Jeg taler for kristen Mand — for ingen 
anden. Naar du kommer til mig for at tage 
Troen, fordi du førler, at de kristnes Gud er 
stærkere end dine Afguder — da vil jeg døbe 
dig. Og naar det er sket — da ser jeg ingen 
Grund, hvorfor jeg skulde nægte dig min Hjælp 
til Ægteskab med en kristen Kvinde. Mærk 
dig dette, Sigtrygg! 

SiGTRYGG 

lavt. 

Jaja — jeg mener netop som du. 

ØSSUR 
kommer til. 

Taler du med Runolf — af ham faar du 
kun godt at høre. 

SiGTRYGG. 

Det er jeg sikker paa. Ja — imorgen vi\ jeg 
blive kristen Mand, Øssur! 

ØSSUR. 

Nei, vil du det! Sesé — ja den rette Tro 
breder sig. 

RuNOLF. 

Jeg tror, vi faar Glæde af Sigtrygg. 

SiGTRYGG. 

Saa kommer jeg til dig imorgen, Øssur! 

ØSSUR. 

Du skal være velkommen! 

SiGTRYGG. 

Kan hænde, jeg har endnu et Ærind. 

ØSSUR. 

Hvem hører ikke gærne Vens Ærind! — 
Du er velkommen! det er vel paa Tide, at vi 
bryder op. Jeg ser, Folk er ifærd dermed. 

ASGERD 
som har nærmet sig under de sidste Repliker. 

piiver I ikke paa Gaarden inat.? Du og 
Tordis! Og Runolf! Og Sigtrygg! 

ØSSUR. 

Gærne det for mig! — Det er alt sent — 
og vanskeligt at ride for en gammel Mand om 
Natten, naar øllet er steget lidt til Hovedet. 

Sæsiund har nærmet sig. 
ASGERD. 

Jo vist, skal I alle blive, her er Plads nok. 

RuNOLF. 

Hvis Sæmund vil det — 
Sæmund. 
Som Asgerd siger: her er Plads nok. 

ØSSUR. 

Ja, da tror jeg, det er bedst at komme til 
Ro nu. 

RUNOLF. 

Vi beder en Bøn først, Øssur! 

ØSSUR. 

Vist gør vi det — til Michael — han er god. 

ASGERD. 

Sæmund viser jer nok Rummene. 
Sæmund. 

kalder. 



Koll! 



Ja, Sæmund! 



KOLL. 
kommer. 



Sæmund 

bydende. 



Vis disse mine Gæster Soverum! — Jeg 
sørger imens for de andre. 

Han fjærner sig. 

KOLL 
hvisker hæst til Asgerd. 

Jeg tænker, Sæmund har drukket. 
Asgerd 

koldt 

Da tænker du fejl (Hejt) Kom, Tordis, jeg 
viser dig Plads. 

Tordis 

idet hun gaar forbi Sigtrtgg, sagte. 

Du vilde vel gærne følges med mig nu, 
Sigtrygg. 

SiGTRYGG 
ligesaa. 

Det vilde jeg. Jeg længes som Freyr efter 
Gerd. 

TORDIS. 

Hys! jeg er en kristen Mø og taaler ingen 
hedenske Lader. (Hejt) Godnat, Fader! Godnat 
Runolf! 

RUNOLF. 

Godnat, mit Barn, bed din Bøn! 

Asgerd og Tordis gaar ud i Gangen til venstre. 

SiGTRYGG. 

Jeg tømmer et Bæger endnu, inden jeg gaar. — 
Vil I ikke drikke med, Øssur! 

ØSSUR. 

Jo — for at væde Læberne inden Bønnen. 

De drikker. 
KOLL. 

Du ser saa fornøjet ud, Sigtrygg! Godt 
Arbejde gjort iaften? 

Sigtrygg. 

Ja, jeg tænker, dette Gilde skal mindes 
længe. 

KOLL. 

Og det er end ikke forbi endnu. — Vil du 
støtte dig paa mig, Øssur! 

ØSSUR 

smilende. 

Tak — nej ! Jeg vil støtte mig paa Michael 
— nej paa Runolf — hans Arm er stærk — 
og han er god efter Døden, især efter Døden ! — 
Nu skal vi sove, Runolf! Ikke sandt? Bede 
og sove? 

RUNOLF. 

Kom, gamle Mand! — (Tii koll.) Vis os saa 
vort Soverum! 

Koll. 

Kommer du saa med, Sigtrygg! 

SiGTRYGG 

drikkende. 

Altfor tidligt endte dette Gæstebud. — Men 
imorgen bliver det en lystig Dag. 

Nu er alle Gæster efterhaanden borte. Trællene 
har bragt alt ud. Faklerne slukkes. Kun 
paa Ildstedet brænder Luen. 



ANDEN SCENE. 

ASGERD. SæMUND. 

ASGERD 
kommer ind, ser sig om og sætter sig ved Ildstedet. 

Sæmund. 

kommer lidt efter. 



Sidder du der igen i Aften? 

ASGERD. 

laften ligesom alle Dage. 
Sæmund. 
Er du tilfreds med dit Dagværk? 

ASGERD. 
merkL 

Hvad vil du mig? Yppe Kiv? 

Sæmund. 

For første Gang i Aften har jeg følt det 
som boede der onde Magter i dig — som var 
onde Magter her til Huse. 

ASGERD. 

Og saa? 

Sæmund. 

Hvorfor siger du mig ikke rent ud, hvad 
du tænker og raader, beslutter og udfører? 

ASGERD. 

Hvor veltalende du er i Nat! 

Asgerd. 1 1 

Sæmund. 
Se ikke saa haanligt paa mig, Asgerd! 

ASGERD. 

Du kunde paany slaa mig — mener du. 

Sæmund. 

Nej, det mente jeg ikke. Jeg har betalt 
dyrt nok den ene Gang, det hændte. 

Asgerd. 

Tror du! Hvad fortrædiger KoU dig? 

Sæmund. 

Han fortrædigede mig ikke, hvis ikke en 
anden stod bag ham. Men at du holder paa 
denne ildesindede og lumske Mand — det gør 
ham farlig. Ogsaa for mig. 

Og var det endda det eneste. Men jeg fialer 
eller aner — for jeg forstaar det ikke helt — 
at hvad ondt der skete ved dette Gilde, det 
opspandt du. Traadene laa alle i din Haand. 

Asgerd. 

Det har du fra Flose. 

Sæmund. 

Ja, Flose, — hvorfor skal du — hvorfor 
maa du hade ham? 

ASGERD. 

Det maa saa være. 

Sæmund. 
Han er min eneste Ven. 

ASGERD. 

Men ikke min. 

Sæmund. 

Og hvorfor ikke? Han bød dig gæme sit 
Venskab. 

ASGERD. 

Skal jeg sige dig det inat? Ja, jeg kan jo 
gærne. Han bøjer sig aldrig for mig — jeg 
aldrig for ham. Derfor kan vi ikke være Venner. 

Sæmund. 

Det tror jeg ikke. Men det staar mig klart: 
holdt du af mig, lod du Flose og hans Slægt 
i Fred. — Og i Aften skilte du Sigtrygg fra 
Helga. 

11* 

ASGERD. 

Kan jeg for, at Sigtrygg er ked af Helga 
og nu attraar Tordis? 

Sæmund. 
Det ligner dig ikke, at undskylde dig. 

ASGERD 
med et ondt Blik. 

Hvad vil du mig?. Jeg lider ikke disse 
Spørgsmaal. 

Sæmund. 

Jeg vil dig — dette: du har bragt megen 
Ufred med dig, hvor du leved — ogsaa i mit 
Hus. Jeg vil spørge dig inat — om det ikke 
engang kan tage Ende — om ikke den Tid er 
kommen, hvor du vil blive — god. Jeg længes 
efter Ro — men jeg gaar som i et Uvejr i 
mit eget Hus. 

ASGERD. 

Jeg tænker ikke at skifte Sind, Sæmund! 
Og vilde jeg, kunde jeg vel ikke. Mennesker 
bliver som Skæbnen vil. 

• Sæmund 

lavt 

Jeg beder dig derom — Bera er borte — 
Flose skal sjældent besøge mig, jeg næsten aldrig 
ham — : gør Huset trygt! 

ASGERD 
med Haan. 

Du er Manden — beder du mig om Fred! 
Sæmund 

tungt. 

Du vil da ikke med det gode. 

ASGERD. 

Hvad vil du tvinge mig til? 
Sæmund: 

Til intet. — Det var mod min Vilje, at du 
bad øssur og de andre blive her i Nat. Men 
det er sket. Imorgen rejser de. — Og KoU med. 

. ASGERD. 

KoU! — Husker du dit Løfte? 

Sæmund. 

Jeg loved dig Opfyldelse af enhver Bøn — 
hvis du vilde glemme. Jeg tror ikke paa, at 
du har glemt. Mit Løfte gælder ikke længer. 

ASGERD. 

Lærte Flose dig dette? 

Sæmund. 

Taler du som én, der har glemt! — Jeg 
vil aldrig mere bøje mig for dig, Asgerd! 
Imorgen tidlig rejser KolL 

Asgerd. 

Det vover du ! — (Efter kort Betænkning.) Dog — 

du er den stærke, der kommer han. 

Hun gaar ud, forbi den indtrædende Koll. 



TREDJE SCENE. 

Sæmund, Koll. 

Koll. 

De Gæster, der bliver, er i Sovestuen. Men 
andre ønsker at sige dig Farvel, inden de rejser. 

Sæmund. 
Vel! 

KOLL. 

Lad mig blot sige dig: jeg er ingen Træl, 
som du kan budskikke. 

Sæmund 

roligt. 

Nej, Træl er du ikke — thi Trælle kan 
være brave og man kan stole paa dem. 

KOLL. 

Hvad siger du! 

Sæmund 

endnu roligere. 

Jeg taler i mit eget Hus til en fredløs Mand, 
som har gæstet mig længe nok. Dette er din 
sidste Nat i Sæmunds Gaard, KoU! Imorgen før 
Daggry er du herfra. Ellers vogt dig! 

Han vil gaa ud. 
KOLL. 

Saadan taler du til mig! 

Han træder i Vejen for Sæmund. 

Sæmund. 

Af Vejen med dig! (Koll viger.) Og vogt dig 
for at møde mig imorgen! 

Sæmund gaar ud i Gangen og tilhejre. 



FJERDE SCENE. 

KoLL. AsGERD kommcr fra Gangen til venstre, gaar hen til 
Ildstedet og sætter sig. 

KOLL. 

Véd du, hvad Sæmunds Ord var? 

ASGERD. 

Jeg kan gætte dem. 

Koll. 
Han jager mig herfra. 

ASGERD. 

Han er Herre her. 

Koll. 

Og du, som havde lovet mig! — Hvor er 
din Magt nu?. 

ASGÉRD. 

Jeg har vel ingen. Desuden, Sætnund er 
stærk. Jeg lider ham godt, naar Vreden flammer 
i ham. 

KOLL. 

Saa skal du vel møde ham nu? 

ASGERD. 

Bestandig spørger du. 

KOLL. 

Du vil, at jeg skal rejse? 

ASGERD. 

Det er ikke min Vilje. 

KOLL. 

Og du vil intet gøre for at forhindre det? 

ASGERD 
langsomt. 

Vil du bestandigt tage Ly af en Kvindes 
Naade? 



170 V 

KOLL. 

Og du vil ikke felge mig? 

ASGERD. 

Du raser. 

KOLL. 

Og jeg, som begærer dig — som ikke kan 
undvære dig — som maa eje dig! 

ASGERD. 

Du glemmer Sæmund! 

KOLL. 

Og hvis han ikke var? 

ASGERD. 

Men han er. 

KOLL. 

Og hvis han ikke var? 

ASGERD. 

Da skilte han i hvert Fald ikke dig og mig. 

KOLL. 

Imorgen tidlig skal jeg rejse. Træffer han 
mig ved Daggry, dræber han mig. 

ASGERD. 

Saa rejs! 

KOLL. 

Ja, jeg venter ikke til imorgen. 

ASGERD. 

Nu kommer Sæmund for at hente mig til 
Soverummet. 

KOLL. 

Og inat følger du ham? 

ASGERD. 

Ja, det gør jeg. 

KOLL. 

Saa bliver hans Søvn sød og lang. 

FEMTE SCENE. 

De Fobrige. Sæmund kommer ind. 

Sæmund. 
KoU endnu her i Stuen! 

KOLL. 

Nu gaar jeg, Sæmund! 

Han gaar ud i Gangen og til hejre. 

Sæmund. 
Han har klaget sin Nød for dig? 

ASGERD. 

Naturligvis. Jeg ynker ham — saa elendig 
han er. Lad ham blot rejse! 

Sæmund 

glad. 

Siger du det! — (Sagte.) Vil du atter sidde 
oppe inat? 

ASGERD. 

Nej ! Jeg vil blot flette mit Haar, saa kommer 
jeg — Gaa i Forvejen! 

Sæmund. 
Hvor skøn du er, Asgerd! 

ASGERD 
smiler. 

Gaa i Forvejen! — Jeg kommer straks. 

Han ser glad paa hende, deres øjne medes i Smil. 
Saa vender han sig om og gaar mod Deren. 
Straks han har vendt sig, antager hendes Ansigt 
et lurende anspændt Udtryk. Idet han kommer 
ud i Gangen og drejer til venstre, ser man Koll 
fra hejre hæve Armen og hans Økse træffer 
Sæmund i Hovedet. Sæmumd styrter om med 
Hovedet ind mod Stuen. Koll betragter ham et 
Øjeblik og leber ind i Stuen. 

Koll. 

hæst. 

Han er død! Hans Hoved er kløvet! Nu 
er du min — kom! 

ASGERD 

der har rejst sig, stærkt. 

Hvad har du gjort, Ugerningsmand! Dræbt 
Sæmund! 

Koll. 
Hvad! 

Asgerd. 
Bort med dig! Jeg kalder paa Hjælp! 

KOLL. 

Er det min Løn! 

ASGERD. 

Flygt, inden Hævnerne kommer! (Sagtere.) Flygt 
til Udhuset ved Bakken og gem dig der! Døden 
fortjente du, men jeg skaaner dig. (Hungaartii 

SiiaauNDS Lig og raaber ind mod Gangen) Hjælp, hjælp — 

kom. Mænd og Trælle! 

KOLL. 

Ja, jeg flygter nu — men imorgen ser du 
mig igen! 

Han skyder Slaaen fra Udgangsderen, river den op 
og styrter ud. 

ASGERD. 

Hjælp, hjælp ! Sæmund er dræbt. (Hun tager en 

Brand fra Ddstedet, bejer sig over Sæmunds Lig og hvisker med 
sammenbidte Tænder:) 

Fik du Slaget tilbage, Sæmund! 

SJETTE SCENE. 

AsGESD. øssuB, SiGTRTGG, flere Gæster og Trælle 
kommer løbende. 

SiGTRYGG. 

Hvad siger du! Sæmund dræbt! 

ASGERD. 

KoU slog ham. 

SiGTRYGG. 

Hvor er KoU? 

ASGERD. 

Flygtet, straks jeg kom til. 

ØSSUR. 

Sæmund dræbt! Og Flose — 

ASGERD. 

Hurtigt! Tag én af jer Trælle — den bedste 
Rytter den raskeste Hest og meld Flose Drabet! 

SiGTRYGG. 

Dette skal hævnes. 

ASGERD. 

Ja, hævnet vil dette blive. 
Tæppet falder. 



TREDJE AKT. 

Næste Dags Eftermiddag, Graat Lys ind fra Tagets 
Luger. Stuen oplyses dels heraf dels af Flammen fra Ild- 
stedet. 



FØRSTE SCENE. 

AsGERD Og Tordis sidder ved Ildstedet. 

Tordis. 
Sørger du? Du græder ikke. 

ASGERD. 

Om jeg græd, leved han ikke derfor op. 

Tordis. 

Du er smuk og rig — mange Mænd vil 
endnu bejle til dig. 

ASGERD. 

Næppe nogen anseligere end Sæmund. 

Tordis. 

Han elsked dig — han gjorde alt efter din 
Vilje — ikke? 

ASGERD. 

Han var mig altid god. 

Tordis. 

Lær mig, hvordan du bar dig ad! — Heller 
ikke jeg vil tvinges af nogen Mand. 

ASGERD. 

Det vil nok lykkes dig, Tordis. 

Tordis. 
Hvordan faar de ikke Magt over én? 

Asgerd 

syslende med Ilden. 

Naar man forlanger alt og selv intet giver. 

Tordis. 

Just saadan tænker jeg mig det. Jeg vil 
kunne stole paa Sigtrygg i alle Ting — (Hunier.) 
og han paa mig i ingenting. 

Asgerd. 12 

ASGERD. 

Han vil nok blive fornøjet paa den Maade, 
Sigtrygg. 

Tordis. 

Fornøjet — saa smuk som jeg er! Han 
løber jo efter mig som en tosset Hund! (Hun ler.) 
Nu kan han foreløbig vente med Bryllupet. — 
Der kommer han. 



ANDEN SCENE. 

De Forrige. Sigtrtgg kommer fra Gangen til hejre. 

Sigtrygg. 
Nu er jeg kristnet Mand. 

Asgerd. 
Naa, er det sket! Ja, Runolf er hurtig. 

Tordis. 
Det var godt. Nu bliver du en helt anden. 

SiGTRYGG. 

En helt anden — det tror jeg næppe. 

ASGERD 

svagt smilende. 

Du mærker ingen Forandring? 

SiGTRYGG. 

Nej — jeg er i hvert Fald den samme over- 
for dig, Tordis! Og idag aftaler jeg med din 
Fader Bryllupet. 

Tordis. 
Og med Runolf. 

SiGTRYGG. 

Ham angaar det vel ikke? 

Tordis. 

Min Fader spørger ham altid til Raads — 
og jeg har sagt dig, at Runolf Præst er god at 
have med i alle Ting. 

SiGTRYGG. 

I al Ting skal han vel ikke med! 

12* 

Tordis. 

I alt hvad angaar mig. — Men hvis du vil 
holde dig borte fra mig, saa staar dette dig frit. 

SiGTRYGG. 

Sig, Asgerd, er dette rimelig Tale? 

ASGERD. 

Jeg synes, at du daarligt ypper Strid med 
Tordis. 

SiGTRYGG. 

Gør jeg! 

Tordis. 



Ja vist — men du vil dt%%Q og fortrædige 



mig! 



SiGTRYGG. 

Jeg beder dig, Tordis! 
Tordis 

kaster sig om Halsen paa Asgerd. 



Aa, Asgerd, jeg er ulykkelig 

ASGERD 
klapper hende. 



Stakkels Tordis, som er munter og blid! 

SiGTRYGG 
mumlende. 

Jeg var maaske lidt hastig — 



TREDJE SCENE. 

De Forrige, øssur kommer fra Gangen til venstre. 
ØSSUR. 

Er Tordis her? Hun græder! Ja, dette var 
jo ogsaa meget sørgeligt for alle — for Asgerd 
især. En saa stor Høvding, den stærkeste af 
alle Mænd — og nu er han død. Og han var 
ikke kristen — Michael kan ikke hjælpe ham. 

SiGTRYGG. 

Jeg er nu kristen Mand, øssur! 

ØSSUR. 

Jeg véd det — ja, Runolf er ivrig i Troen, 
og han omvender mange — Véd du, Asgerd, 

mange af Gæsterne og af Huskarlene har Runolf 
idag kristnet. Netop efter Drabet — dette 
gruelige Drab paa Sæmund — saa stor en 
Høvding — fandt han Sindene oplukkede — 
nej: opladte, sagde han. — Man vil dog vide, 
hvor man skal hen efter Døden. — Nu taler 
han til en stor Forsamling derinde i Sovestuen. 

Tordis. 
Gør han det! Vil du ikke høre det, Asgerd! 

ASGERD. 

Nej, jeg vil helst være ene. 

ØSSUR. 

Ja, nu tænker alle paa Opbrud — nu ruster 
vi os. 

ASGERD. 

Blev I beværtede sømmeligt? — Jeg havde 
givet Befaling. 

ØSSUR. 

Ja sandelig gjorde vi det,. Husfrue! Vi 
kender dig nok, Asgerd, her har man det godt 
paa Sæmunds Gaard — eller din Gaard nu — 
efter Drabet. Her lever man godt — men vi 
maa som sagt tænke paa Opbrud! 

SiGTRYGG. 

Jeg tager med dig, øssur! 

ØSSUR. 

Ja — gærne for mig — du er velkommen 
kristnet er du nu ogsaa. 

Tordis. 

Der kommer Runolf. 



FJERDE SCENE. 

De Forrige. Runolf kommer fra Gangen til venstre. 

Runolf. 
Er Tordis her? 

Tordis. 
Ja! 

ØSSUR. 

Ja vi er her alle — men vi tænker paa 
Opbrud. 

RUNOLF. 

Ikke endnu — i alt Fald kan Tordis ikke 
drage afsted. Jeg trænger til hende. Her er 
mange Folk forsamlede — jeg vil forsøge at 
synge en Salme med dem. Tordis har lært 
den — og Tordis maa hjælpe mig at synge for. 

SiGTRYGG. 

Men hvis vi skal naa hjem inden Nat — 

RUNOLF. 

Hvad mener du: — hjem! Hvor? 

ØSSUR. 

Nu, nu — vi skulde vel tænke paa Opbrud. 

RUNOLF. 

Jeg kan ikke rejse nu. Jeg maa blive — 
medmindre Asgerd ikke ønsker — 

ASGERD. 

For mig gæme. 

RUNOLF. 

Og da maa Tordis blive. 

SiGTRYGG 
mumler mellem Tænderne. 

Maa blive. 

ØSSUR. 

Jaja — vi skulde rigtignok ride — 

RUNOLF. 

Her gælder det Troen. 

ØSSUR. 

Ja naturligvis — gælder det Troen — den 
er stærk — saa maa der lystres. 

RuNOLF. 

Du kan godt ride. Saa følger jeg senere 
med Tordis. 

ØSSUR. 

Det kan jeg — naturligvis. — Ja, du vilde 
jo med, Sigtrygg! 

SiGTRYGG. 

Aa, vi kan vel vente lidt endnu. 

ØSSUR. 

Det kan vi naturligvis. 

RUNOLF. 

Kom saa, Tordis! (Tuossur.) Vil du med og 
høre Salmen? 

ØSSUR. 

Ja naturligvis — jeg følger. 

RuNOLF, Tordis og øssur gaar ud ad Gangen 
til venstre. Under den følgende Scene for- 
svinder Dagslyset. 

ASGERD. 
efter en lille Pavse. 

Skal du ikke med, Sigtrygg! 

SiGTRYGG. 

Aa, jeg har ingen Hast. 

ASGERD. 

Ikke naar det gælder Tordis? 

Sigtrygg. 
Hun er jo hos Præsten. 

ASGERD 

svagt smilende. 

Er du skinsyg, Sigtrygg! 

SiGTRYGG. 

Nej, men jeg lider ikke Munken. 

ASGERD. 

Husk, at gennem ham faar du Tordis til 
Eje — og bevarer hende. Vil du Maalet, maa 
du ogsaa ville Midlet. Men du længes maaske 
efter Helgas Favn? 

Sigtrygg. 
Nej — men — men hun gik ikke efter Præst. 

ASGERD. 

Efter Flose maaske. 

Sigtrygg. 

Maaske! — Nej egentlig heller ikke. Det 
var vel altid efter mig. — Det er sandt — hvor 
gaar det til, at Flose endnu ikke er kommen? 

ASGERD. 

Forstaar du ikke det? 

SiGTRYGG. 

Nej. 

ASGERD. 

Han har et Ærind først idag — hos dig. 

SiGTRYGG. 

Hos mig — Flose hos mig! 

ASGERD. 

Ja, han henter Børnene — og de følger 
ham glade. Han red derover, da han vidste, 
du ikke var hjemme. Det syntes ham nemmest 
og sømmeligst for begge. 

SiGTRYGG. 

merkt 

Naa, det var det jo ogsaa. 

ASGERD. 

Naturligvis — som øssur siger. Men Flose 
vil komme her om et øjeblik. 

.Det banker sagte paa Yderderen. 

SiGTRYGG. 

Hvad var det? 

ASGERD. 

Hvilket? At Døren knirkede? Det skræmmer 
ikke mig. Men — jeg tror, jeg hører Hovslag. 
Det er sikkert Flose. Du vil vel ikke møde 
ham? 

SiGTRYGG. 

Hellere ikke. 

ASGERD. 

Saa gaa ud mellem de andre, medens han 
og jeg tales ved. Det bliver ikke længe. 

SiGTRYGG. 

Det vil jeg. Jeg vil høre Tordis synge. 

Han gaar ud i Gangen .til venstre. Asgerd 
lytter et øjeblik, gaar saa forsigtigt hen 
og skyder Slaaen fra Yderderen. 

FEMTE SCENE. 

AsGERD. KoLL kommer hastigt ind af Yderderen, som han 
lukker efter sig. 



ASGERD. 

Hvad tænker du paa! Vover du at komme 
her! 

KoLL 

rystende i Feber. 

Vover — som der var noget at vove. Véd 
du, at jeg hverken har spist eller drukket siden 
i Nat — ligget i den isnende Frost som et 
sammenkrøbet Dyr. Skulde jeg omkomme af 
Sult og Kulde? 

Han varmer sig ved Dden. 
ASGERD. 

Hvorfor gik du ikke din Vej? 

KOLL. 

Gik! Hvorhen? — Og bort herfra — fra 
dig! — Har du intet at give mig — blot en 
Drik — jeg tørster s^a — fryser og brænder — 

ASGERD. 

Jeg kan intet hente, uden at det vækker 
Mistanke. 

KOLL. 

Jaja — lad være da! — Jeg tror, jeg er 
syg. Jeg trænger blot til Varme. — Kan du 
ikke gemme mig her — blot nogle Dage? 

ASGERD. 

Og saa? 

KOLL. 

Saa skal jeg rejse — gøre hvad du vil. 

ASGERD. 

Naar du har faaet dine Kræfter tilbage. — 
Men her er ingen Skjulesteder. 

KOLL. 

Jo vist er her. Vær ikke ubarmhjærtig 
mod mig, Asgerd! 

ASGERD. 

Du glemmer, at du har dræbt Sæmund. 

KOLL 

Hvorfor dræbte jeg ham? 

ASGERD. 

Fordi du vma dræbe — fordi du kun kan 
den ene Ting her i Verden. 

KoLL 

langsomt 

Fordi du vilde det, Asgerd — dræbte jeg 
Sæmund. 

Asgerd. 
Nu lyver du. 

KOLL. 

Vilde du det ikke? 

Asgerd. 

Husker du, da vi skiltes inden Drabet — da 
stod jeg ifærd med glad at følge Sæmund til 
Sovestuen. Tror du, at jeg da ønskede ham 
død? 

KOLL. 

Jeg tror det. Jeg forstaar dig ikke — men 
jeg tror det. 

ASGERD. 

Og du vil blive her ^- du vil, jeg skal 
skjule dig i nogle Dage — for at du skal staa 
frem og sige: jeg og Asgerd, vi dræbte Sæmund? 

KoLL 

mat. 

Nej saadan vil jeg ikke sige. Aa jeg fryser 
— og hvor jeg tørster! — Jeg vil i intet gøre 
dig imod. 

ASGERD. 

Hvor svag du er, KoU! — Jeg tænker paa 
Sæmunds Styrke. Ingen kunde overvinde ham 
i ærlig Kamp. 

KOLL 

ydmygt 

Jeg beder dig for mit Liv, Asgerd! 
Asgerd. 

Hys! — Hestetrampen — der har vi Flose 
og hans Mænd! — Skjul dig, KoU! 

Asgerd. 13 

KOLL 
rejsende sig med Besvær. 

Ja, hvor? 

ASGERD. 

Vent! Kom her hen til Døren! (De gaar begge tii 

Yderderen, hvis Slaa Koll skyder fra.) Saa , nU er de 

Stegne af — der er kun to. Nu aabner de 
Døren til Gangen. (Hun lukker rask Deren op.) Skynd 
dig nu ud og skjul dig i Skuret der! 

Koll, 

idet han laber ud. 

Kom snart til mig! 

ASGERD. 

Snart, snart! 

Hun stænger Deren, gaar saa hastigt hen og 
sætter sig ved Udstedet. 

SJETTE SCENE. 

AsGERO. Flose Og Skarphedin kommer fra Gangen til hejre. 

ASGERD 
rejser sig. 

Tak, fordi du kom, Flose! 

Flose. 
Jeg takker dig, fordi du sendte mig Bud. 

Skarphedin. 
KoU dræbte ham. — Hvordan var det muligt.? 

ASGERD. 

Han maa have overfaldet ham bagfra i 
Mørket. Jeg var gaaet forud, da jeg hørte et 
kvalt Skrig og et Fald bagved mig i Gangen. 
Jeg løb tilbage — og her laa Sæmund i Dør- 
aabningen med Hovedet flækket — den Dør 

(Hun .peger paa Yderderen.) Stod aaben — KoU Var 

flygtet gennem den. — Jeg kaldte paa Hjælp — 
men det var for sent. 

Skarphedin. 

I indhentede ham ikke? 

13* 

ASGERD. 

Det var dyb Nat — umuligt at finde ham. 

Flose. 

Desuden, hvad Nytte at søge ved Nattetid! 
KoU kan flygte saa langt han vil — han flygter 
dog ikke fra Døden. Han er fredløs Mand — 
og ingen beskytter ham mere. 

Skarphedin. 
Tror du, han er flygtet langt? 

ASGERD. 

Næppe. — Hvorfor spørger du? 
Flose. 

Skarphedin troede paa Vejen, da vi var 
helt oppe ved Bakken, langt borte at se en 
Mand løbe ad Snarvejen hen mod Gaarden — 
en Mand, der lignede Koll. 

Skarphedin. 
Det var Koll. 

Flose. 
Tror du, det kan være muligt? 

t 

ASGERD 

næsten uden Betænkning. 

Jeg tror, det er muligt. 
Flose. 
Virkelig! 

ASGERD. 

Han er nok stedt i stor Vildskab. 
Skarphedin. 

Da vil jeg dog se mig lidt om her vejd 
Gaarden. 

ASGERD. 

Deri vil jeg ikke forhindre dig. 

Flose. 
•Tag nogle Mænd med dig, Skarphedin! 

Skarphedin. 
Aa nej, jeg lider at gaa ene. 

Han gaar ud ad Gangen til højre. 

Flose. 
Jeg vilde gærne se Sæmunds Lig. 

ASGERD. 

Straks! Men — vil du ikke tale en Stund 
med mig først? — Jeg tænker saa paa, at du 
var Sæmunds bedste Ven. 

De sætter sig ved ndstedet 

Flose. 
Ja — og hans Død smerter mig saare. 

ASGERD. 

Dø saa pludselig! Hvem kunde tænkt eller 
ventet det! 

Flose. 
Vente det — kunde man vel. 

ASGERD. 

Vil du dermed sige, at du ventede Sæmunds 
Drab netop nu? 

Flose. 

Jeg vil ikke sige det. 



J99_ 
ASGERD. 

Men mene det? 

Flose. 
Hvorfor spørger du mig saaledes? 

ASGERD. 

Fordi jeg anser dig for klog — ja for den 
viseste af alle Mænd her paa Island. Du véd 
altid — siger man — hvad der vil hændes 
Mennesker. 

Flose. 

Jeg véd det ikke — men jeg tænker mig 
dertil. Og det er oftest rigtigt. 

Asgerd. 
Kender du ogsaa din egen Skæbne? 

Flose. 
Jeg kender den. 

Asgerd. 
Hvilken bliver den? 

Flose 

tier. 
ASGERD. 

Du vil ikke svare — jaja. Hvem tror du 
éns Skæbne afhænger af? ^ 

Flose. 

Af én selv — og af dem, som man har 
kær. 

ASGERD. 

Afhang da Sæmunds Skæbne af mig? 

Flose. 

Han kaldte dig sin Fylgje — sagde, at han 
havde set sin Fylgje. 

ASGERD. 

Og maatte dø. — Altsaa — jeg blev hans 
Død? 

Flose. 
Det siger ikke jeg. 

ASGERD. 

Men du tænker det? 

Flose. 
Hvorfor spørger du saa? Til hvad Nytte? 

ASGERD. 

Jeg har sagt dig Grunden: fordi du er vis. 

— Du havde advaret ham mod KoU. 

Flose. 
Det havde jeg. 

ASGERD. 

Hvorledes kunde du mene KoU farlig for 
Sæmund? 

Flose. 

Jeg vil denne Gang svare. Jeg tror, du 
har et hæftigt Sind, Asgerd ! Hvis nu en Vredes- 
tanke opstod hos dig, saa blev den farlig for 
Sæmund , om Koll opholdt sig her — thi din 
Tanke gjorde han straks til Handling. 

Asgerd. 

betaget. 

I Sandhed, du er vis, Flose ! (Liue Pavse. sagtc.) 
Vil du være min Ven, nu da Sæmund er ded 

— jeg beder om dit Venskab — jeg trænger 
til det. 

Flose. 
Jeg var Sæmunds Ven. 

ASGERD. 

Han var ogsaa min — hjalp mig i alle 
Ting: da det gjaldt at skaffe mig min Ejendom 
tilbage, udrettede han det — du raadede ham 
vel og hjalp mig. — Jeg skal nu sidde ene her 
paa den store Gaard — du vil forstaa, at jeg 
trænger til dit Venskab. 

Flose. 

Jeg glemmer ikke, at du var Sæmunds 
Hustru. Jeg vil hjælpe dig i alle Ting, hvad 
jeg formaar — om du ønsker Raad, give dig 
dem, naar du vil. Men — megen Styrke 
besidder jeg jo ikke mere — thi jeg er gammel 
— og — mon du trænger til mine Raad? Du 
er klog, Asgerd! 

Asgerd. 

Ikke erfaren og fremskuende som du — 
desuden, en Kvinde er altid svag overfor Mænd. 

Flose. 
Ikke du, Asgerd! 

ASGERD. 

Ogsaa jeg. 

Flose. 
Du mindre end nogen anden. 

ASGERD. 

Du finder da, at jeg er klog og stærk? 

Flose. 
Det finder jeg ligesom alle. 

ASGERD. 

Og smuk? 

Flose. 

Du behøver næppe en gammel Mands Ord 
for at vide det. 

ASGERD. 

Endda fraraadede du Sæmund at ægte mig? 

Flose. 
Jeg fraraadede ham det ikke. 

ASGERD. 

Nej — for du forstod, det var unyttigt. 
Men hvis dit Ord kunde havt Virkning — 

Flose. 

Jeg fraraadede ham kun at huse KoU læn- 
gere end én Nat. 

ASGERD. 

Det er sandt — og du fik Ret. — Men hvis 
Koll ikke var kommen — 

F'lose. 
Han kom — og blev. 

ASGERD. 

Men hvis han ikke var kommen, havde 
Sæmund levet. 

(Efter en Pavse.) Du havde ikke ladet Koll 
komme og blive. 

Flose. 

Jeg havde jo ingen Magt derover. 



205 



ASGERD. 

Forstaar du mig ikke? — Jeg mener, om 
du havde været Sæmund. 

Flose. 

Nu forstaar jeg dig. 

(Pavse. Flose vil rejse sig.) 
ASGERD. 

Jeg beder dig: gaa ikke endnu! Det er mig 
en Hvile og en Lære at tale med dig. — Jeg 
tror, det er min Ulykke, at Mænd altid bejede 
sig for mig. 

Flose. 

Din Ulykke — hvis du følte det saaledes. 
Sikkert deres. 

ASGERD. 

Men deres egen Skyld. Hvorfor var de 
svage? 

Flose. 
De købte dig vel for den Pris. 

ASGERD. 

Véd du, Flose, at du er den eneste Mand, 
som har staaet stærk overfor mig? 

Flose. 

Jeg har aldrig tænkt derover. Jeg har kun 
kendt dig som Sæmunds Hustru. 

ASGERD. 

Ja — hans Hustru kunde jeg ikke være. 
Men om jeg havde fundet en Mand, for hven^ 
jeg følte Frygt! 

Flose. 
Ham vil du maaske engang finde. 

ASGERD 

sagte. 

Jeg har fundet ham i dig. 

(Pavse.) 

Flose. 

Jeg takker dig, fordi du nærer saa gode 
Tanker om mig. 

ASGERD. 

Jeg har aldrig frygtet Ord for, hvad jeg 
tænkte. Se paa mig, Flose! Jeg er ung og jeg 
er smuk — ingen Kvinde her attraas stærkere. 

af Mænd end jeg. Jeg er rig. Denne Gaard 
trænger til en Bestyrer — jeg selv til en Be- 
skytter! 

(Meget indsmigrende.) Hvis du Og jeg var Sam- 
men, vilde alle bøje sig for os. 

Flose. 

Jeg takker dig for dit Tilbud. Men jeg er 
gammel — altfor gammel til at føre en ung og 
smuk Kvinde som dig ind i mit Hus, hvor nu 
Helga sidder til Glæde for min Alderdom med 
sine Børn. 

ASGERD 

tæt til ham. 

Du er ikke gammel, Flose, og du er endnu 
kvindekær. Men hvad jeg byder dig, kan 
ingen anden skænke dig. 

Flose 

rejser sig. 

Nu, saa hør da! Jeg er maaske kvindekær, 
skønt gammel — og du er visselig smuk som 
du byder dig til mig. Men — jeg væmmes 
ved dig — du som lod KoU dræbe min eneste 
Ven. Og hellere end jeg vilde føre dig ind i 
min Gaard, vilde jeg se den brænde ned over 
mig selv og al min Slægt. 

ASGERD 

med tindrende Øjne, nsesten stammende. 

Man kan faa meget at se, hvad man ikke 
venter. 

Flose 

rolig. 

Jeg véd, hvad der bliver min Skæbne. — 
Jeg ønsker at se Sæmunds Lig, inden jeg rider. 

ASGERD. 

Det er i Sovestuen. 

Flose gaar ud i Gangen til venstre. 



SYVENDE SCENE. 

ASGERD. SkaRPHKDIN. 

ASGERD 

staar et øjeblik, gaar saa hen og aabner Yderdoren. 

Skarphedin! Er du der? 
Skarphedin 

udenfor. 

Ja! 



209 
ASGERD. 

Kom! 

Skarphedin. 

Her er jeg! (Han træder ind, forsigtigt seende sig om.) 

Hvad vil du mig? 

ASGERD. 

Du ser dig saa forsigtig omkring. 

Skarphedin. 

En Fjende kan skjule sig allevegne — bedst 
at vare sig. 

ASGERD. 

Fandt du KoU? 

Skarphedin. 
Nej — som du kan begribe. 

ASGERD. 

Du søger daarligt. 

Skarphedin. 
Du véd altsaa, hvor han gemmer sig. 

Asgerd. 1^ 

ASGERD. 

Jeg véd ingenting. Men før da jeg gik over 
Gaardspladsen, hørte jeg noget røre sig i Skuret 
næstved Døren. 

Skarphedin. 

Vel! Jeg takker dig. — Og jeg ser nu, 
hvordan jeg har taget fejl af dig. Jeg tænkte, 
du vilde hjælpe Koll. 

ASGERD. 

Ja — saadan miskender du og mange mig. 

Skarphedin. 
Nu skal jeg finde ham. 

Han vil gaa, 
ASGERD. 

Endnu et Ord! Han er min Fosterfader, 
Skarphedin! Dræb ham i Enekamp! 

Skarphedin. 
Det skal jeg. 

ASGERD. 

Saa gaa og hævn Sæmund! 

Skarphedin gaar ud af Yderderen. Asgerd 
staar og ser ud efter ham. 

OTTENDE SCENE. 

AsGERD. SiGTRTGG kommer fra Gangen. 
SiGTRYGG. 

Hvad ser du efter, Asgerd! 

ASGERD. 

Efter hvem der sejrer. 

SiGTRYGG. 

Sejrer! Hvor? (Han gaar hen tii hende.) Hvad er 
det! Skarphedin og — 

Asgerd. 

Og KoU ja. Nu er han helt fremme. — 
Hvem er stærkest? 

SiGTRYGG. 

Jeg véd ikke. Koll er saa stærk som nogen, 
men Skarphedin er yngre. Lad mig komme 
til, Asgerd! Sammen dræber vi Skarphedin, 

ASGERD 
lægger Haanden paa hans Arm. 

Nej — du bliver. 

i4* 

SiGTRYGG. 

Hvorfor? 

ASGERD. 

Jeg vil vide, hvem af de to der er stærkest. 
Desuden — Skæbnen skal afgøre det. — Tro 
mig, du træffer nok Skarphedin igen! 

SiGTRYGG. 

De Hug bider ikke. — Se! Nu slog KoU 
efter Skarphedins Ben. 

ASGERD. 

Han sprang højt op. Nu ramte han KoU i 
Hovedet. — KoU er død. 

SiGTRYGG. 

Ja, han er død. — Skarphedin kommer. 

ASGERD. 

Jeg gaar. Jeg vil ikke træffe ham nu efter 
Drabet — alene med dig. 

Hun gaar ud i Gangen til venstre. 

NIENDE SCENE. 

SiGTRYGG. Skarphkdin kommcr fra Yderdøren. Senere Asgerd, 
Flose, øssur, Tordis og Ronolf. 

Skarphedin. 
Du her, Sigtrygg! 

SiGTRYGG. 

Ja, som du ser. 

Skarphedin 

ser lidt paa ham. 

Nu har jeg dræbt Koll — og maaske var 
det bedst, om jeg ogsaa angreb dig nu straks. 
Men Flose vilde ikke billige det — her i Sæmunds 
Gaard. Saa undsiger jeg dig, Sigtrygg, til før- 
ste Gang vi mødes. 

Sigtrygg. 

Det ventede jeg mig. 

Asgerd, Flose og de evrige kommer ind. Larm 
udenfor. 

Flose. 
Hvad er her sket? 

Skarphedin. 
Sæmund er hævnet. Jeg har dræbt Koll. 

ASGERD. 

Koll dræbt! — Han var min Fosterfader, og 
mig elsked han. 

Hun gaar hen til de andre Gæster. 

Flose. 

sagte til Skarphedin. 

Fandt du ham her udenfor? 
Skarphedin. 

ligesaa. 

Ja, Asgerd viste mig hans Skjulested. 

Flose. 
Da gik du hendes Ærind, min Søn! 

Skarphedin. 
Ja — hun ønskedp at tage Hævn for Sæmund. 

Flose. 

Hun brugte dit gode Sværd til sin onde Sag. 
Kom, lad os drage bort! (Hejt) Farvel, Asgerd 
og I andre! 

ASGERD. 

Farvel, vise Flose! 

Flose og Skarphex>in gaar ud i Gangen og tilhejre. 
SiGTRYGG 

til ASGERD. 

Nu drager ogsaa jeg af Gaarde, Asgerd! 
(Sagte.) Hvorfor lod du mig ikke dræbe Skarp- 
hedin? Nu har han undsagt mig — og hvem 
kender Stridens Udgang! 

Asgerd. 

Er du undsagt? Saa véd jeg Raad. Nu 
søger du Hjælp hos alle dine Venner, samler 
dem til Aftale og Beslutning. Og naar alt er 
ordnet, rider I alle til Floses Gaard ved Aften- 
tid — og brænder ham inde og hans hele 
Slægt. — Saa har du og vi alle Fred. 

SiGTRYGG. 

Brænde inde! Det var voldsom Gerning. — 
Tror du, det vil lykkes? 

Asgerd. 

Følger du ikke mit Raad, dræber Skarp- 
hedin dig. 



216 

SiGTRYGG. 

Endnu raaded du mig godt. Vi tales ved! 

(Han gaar hen til de andre.) KoiTl ØSSUr Og TordiS ! 
RUNOLF. 

Tordis rejser ikke. 

SiGTRYGG. 

Hvad siger du! 

RUNOLF. 

Hvis Husfruen tillader det, bliver jeg her 
paa Gaarden i Nat. Jeg ønsker at holde en 
Gudstjeneste endnu og Tordis hjælper mig med 
Salmesangen. Kan det ikke ske saa, Øssur! 

ØSSUR. 

Det kan det godt. Saa rejser vi to, Sig- 
tryggi 

SiGTRYGG 



Hører du, Asgerd, hvor Munken raader over 
alt? 

ASGERD. 

De Par Dage til Tordis er din — brug dem 
til dit Forsvar og tag saa Pigen! 

SiGTRYGG. 

Vel! Men ét Ord om dig selv, Asgerd, inden 
vi skilles: husk, at du nu ingen Beskytter har 
— ikke Sæmund, ikke Flose, ikke KoU! Skaf 
dig en paalidelig Ven — foruden mig; der gaar 
Mistro og Vrede omkring dig. Du trænger til 
en stærk Hjælper — alle Dage og alle Timer. 

Asgerd 

betænksomt, let nikkende. 

Du har maaske Ret. 

SiGTRYGG. 

Sikkert! Saa kom da, Øssur! Farvel, Tordis 
og Asgerd. 

ØSSUR. 

Farvel, Husfrue! 

Asgerd. 
Farvel! 

ØSSUR Og SiGTRYGG gaar ud til hejre. 

Asgerd 

gaar hen mod Ildstedet og sætter sig. Runolf siger sagte nogle 
Ord til ToRDis, som gaar stille bort. 

SYVENDE SCENE. 

ASGERD. RUNOLF. 

RUNOLF. 

Jeg vilde tale med dig. 

ASGERD 
vender Hovedet forbavset. 

Med mig! Du? 

RUNOLF. 

Jeg er bleven af den Grund. 

ASGERD. 

Har du noget at sige mig? 

RUNOLF. 

Jeg tænkte, at du trængte til Trøst. 

ASGERD. 

Naturligvis trænger jeg til den. — Har du 
da Trøst? 

RUNOLF. 

Min Gud har Trøst for alle dem, der lider. 

ASGERD. 

Hvilken da? 

RUNOLF. 

Den, at de skal indgaa til et evigt Liv, fuldt 
af Salighed — hvis de tror paa Gud. 

ASGERD 
træt, næsten for sig selv. 

Mine Guder lover det samme. 

RuNOLF. 

Men dine Guder er falske. — Og du tror 
ikke paa dem. 

ASGERD. 

ser paa ham. 

Nej, det gør jeg ikke. 

RUNOLF. 

Ser du! — Og du véd end ikke, hvad der 
vil ske dig efter Døden. Men hvem aner, hvor 
nær Døden kan være! — Frygter du ikke? 

ASGERD. 

Véd du^ hvad der vil ske efter Døden .^ 

RUNOLF. 

Jeg véd det. 

ASGERD. 

Hvorfra? 

RUNOLF. 

Det staar skrevet med Guds egne Ord i de 
Bøger, som han har aabenbaret. 

ASGERD. 

Er det nu vist? 

RUNOLF. 

Det er fuldkommen sikkert. Tusinder af 
lærde Mænd læser Guds Ord hver Dag. 

ASGERD. 

Maaske. — Men hvad forlanger saa din 
Gud? 

RUNOLF. 

At du tror paa ham, som led Døden for 
din og andre dødeliges Skyld. 

ASGERD. 

Gjorde han det? 

RuNOLF. 

Alt dette skal jeg berette dig udførligt. Men 
én Ting kræves først, (indtrængende.) Bekend dine 
Synder! 

ASGERD. 

Mine Synder! — Hvad bilder du dig ind, 
Præst, skulde jeg fortælle dig — 

RUNOLF. 

Du taler ikke til mig, men til Gud, som véd 
og kender alt. 

ASGERD. 

Véd han alt — hvad trænger han saa til 
mine Ord? 

RUNOLF 
mægtigt. 

Spot ikke! Han vil, at du selv aabent skal 
bekende dine Synder. Og hør mig, Asgerd, 
jeg læser i din Sjæl : jeg ved at du har grufulde 
Synder at svare for — begangne Mord og atter 
Mord ! — Ve dig Kvinde, som lod din Husbond 
myrde! 

Asgerd 

forvirret. 

Hvad vover du — tror du, jeg frygter — 



RUNOLF. 

Jeg frygter heller ikke dig, skrøbelige, synde- 
fulde Kvinde! Betænk dig vel: tusinde Aar skal 
du pines for din hæslige Synd, hvis du ikke 
oprigtigt angrer og enfoldigt bekender. Jeg — 
ene jeg skaffer dig Fred i din Sjæl — jeg 
aabner Forladelsen for dig. 

Man hører udenfor Salmesang, der nærmer sig. 
ASGERD. 

Forladelsen } 

RUNOLF. 

Ja vælg nu, Asgerd, om du vil gaa 
som Hedning til Helvede med alle Kødsynder 
over dit Hoved eller du vil bekende Troen, faa 
Syndsforladelse, omgives af vogtende Engle 
og efter Døden gaa ind til din Herres Glæde! 

Asgerd 

anspændt. 

Er dette Valget? 

RUNOLF. 

Vogt dig Asgerd, vogt dig for Straffen — 
jeg ser Djævlen strække sin Haand ud efter dig, 
jeg hører hans Latter, jeg øjner Pinslerne bestemte 

for dit usle Legeme, af hvilket du er stolt — 
vælg Frelsen, Asgerd! Bøj dig for Herren — 
bed og tro! 

ASGERD. 

imod ham med Øjnene fæstede til hans. 

Hvis jeg bøjer mig for din Gud, siger du 
mig da fri for Synd? 

RUNOLF. 

Englene beder dig fri for Synd og Straf. 

ASGERD 

med fast Beslutning. 

I Sandhed, du er stærk. 

RUNOLF. 

Troen gør stærk. 

Asgerd. 
Ja, det mener jeg. 

RuNOLF. 

Fald paa Knæ og bed! 

ASGERD. 

Jeg bøjer Knæ for din stærke Tro. 

RUNOLF. 



Sig: Pater noster! 



ASGERD 

knælende. 



Pater noster! 



Salmesangen er kommen nær. Idet hun knæler, 
træder Tordis syngende, ferende en syngende 
Skare Mænd og Kvinder, ind i Stuen. 



Tæppet falder. 



f:.K 






mm 



I 



